ועדת החוץ והביטחון, כנסת 25, פרוטוקול מספר 15, 2023-02-12 00:00

יולי יואל אדלשטיין: בוקר טוב, שבוע טוב לכולם

יולי יואל אדלשטיין:  אני מתכבד לפתוח את הישיבה

יולי יואל אדלשטיין:  הנושא שלנו הוא: הצעת חוק שירות הביטחון (הצבת יוצאי צבא במשטרת ישראל ובשירות בתי הסוהר (תיקוני חקיקה) (הוראת שעה) (תיקון) תשפ"ג–2023

יולי יואל אדלשטיין:  אנחנו בעצם נתמקד בשני נושאים

יולי יואל אדלשטיין:  הוזמנו גם גורמים של המשטרה גם של השב"ס

יולי יואל אדלשטיין:  אני מציע שאנחנו קודם נתרכז בנושא של גיוס חיילים או הצבת חיילים במשטרה, ולאט לאט נעבור גם לשב"ס

יולי יואל אדלשטיין:  אני רוצה לפתוח?     

פזית תדהר: אני

יולי יואל אדלשטיין: בבקשה

יולי יואל אדלשטיין:  רק כל אחד ודאי שיציג את עצמו, תציג את עצמה, לפרוטוקול

פזית תדהר: בוקר טוב

פזית תדהר:  שמי פזית תדהר, סגנית היועץ המשפטי למערכת הביטחון, משרד הביטחון

פזית תדהר:  אז אכן כפי שנאמר, אנחנו הבאנו את הצעת החוק שירות ביטחון, תיקון החוק שבעצם מאפשר להציב חיילים בשירות חובה במשטרת ישראל, המשטרה הכחולה, לא במג"ב, אלא אנחנו מדברים פה על המשטרה הכחולה, אני מדגישה את זה, ובשירות בתי הסוהר

פזית תדהר:  כאשר ההצבה הזאת היא בעצם מכוח הוראת שעה בחוק שירות ביטחון, הוראת שעה שמוארכת מעת לעת

פזית תדהר:  הוראת השעה הנוכחית צפויה לפקוע ב-15 בפברואר

פזית תדהר:  לכן גם ביקשנו שהדיון יתקיים כמה שיותר מהר

פזית תדהר:      ההצעה לגבי המשטרה מדברת על ההארכה בכשלוש שנים, עד לסוף שנת 2025, ולגבי שירות בתי הסוהר בחצי שנה בלבד, עד 15 באוגוסט

פזית תדהר:  ואני רגע אעשה את ההבחנה בין שני הגופים

פזית תדהר:  לגבי משטרת ישראל, חיילים מוצבים שם בעצם החל משנת 1995 במסגרת אותה הוראת שעה

פזית תדהר:  במקור ההחלטה הייתה להציב את החיילים כדי לסייע למשטרת ישראל ולתגבר אותה במסגרת ההתמודדות שהייתה אז עם גל הפיגועים

פזית תדהר:  מאז הוראת השעה בעצם הוארכה כל כמה שנים

פזית תדהר:  העמדה שלנו היא שמאחר שהצורך הביטחוני עדיין קיים, הממשלה מבקשת להאריך את הוראת השעה בכשלוש שנים נוספות

פזית תדהר:  לגבי שירות בתי הסוהר, זאת הוראת שעה יותר צעירה, היא מ-2005

פזית תדהר:  במקור היא בעקבות בעצם ההחלטה להעביר את בתי הכלא הביטחוניים מאחריות צה"ל לאחריות שירות בתי הסוהר, במסגרת איזושהי החלטה עקרונית ששירות בתי הסוהר יהיה אחראי על כל מערך הכליאה הלאומי, ובאותה עת הוחלט כחלק מאותה העברה שישרתו חיילי חובה בתפקידים של אבטחת האסירים הביטחוניים וליוויים, בתפקידים אלה בלבד

פזית תדהר:  גם הוראת השעה הזאת אושרה ב-2005 ומאז הוארכה מעת לעת

פזית תדהר:       הנושא העקרוני של הצבת חיילים מחוץ לסד"כ צה"ל הוא נושא שנדון רבות בהרבה מאוד ועדות וצוותים שהוקמו לאורך השנים

פזית תדהר:  אני אתמקד כמובן בדיון הזה רק במשטרה ובשירות בתי הסוהר

פזית תדהר:  אני אציין שלאורך השנים המספרים של החיילים שהוצבו שם כן ירדו בעקבות כל מיני המלצות שהיו

פזית תדהר:  כרגע המספרים עומדים על 1,161 במשטרה ו-760 בשב"ס, כאשר אלה בעצם מספרי התקן

פזית תדהר:  ההצבה בפועל היא יותר נמוכה, האיוש

פזית תדהר:  זהו

יולי יואל אדלשטיין: בכמה יותר נמוכה?     

אמיר ודמני: אני אשיב על זה

יולי יואל אדלשטיין: אה, בסדר גמור

יולי יואל אדלשטיין:  תודה

אמיר ודמני:  שמי אמיר ודמני, ראש חטיבת תכנון ומינהל כוח אדם באגף כוח אדם בצה"ל

אמיר ודמני:  בהתאם גם לשאלות שהתבקשתי להתייחס, אני אעבור על הנושאים

אמיר ודמני:  כפי שצוין לפניי, אנחנו משבצים חיילים במשטרה ובשב"ס בהתאם לחוק שירות ביטחון, ששם יש הוראות שמסדירות את שירות החיילים מחוץ לצה"ל

אמיר ודמני:  אני נשאלתי באחת השאלות: איך זה משפיע על תמונת המצב של איוש של צה"ל? אז אני אענה ישר לדבר הזה, שאנחנו לא בוחרים את המשימות שלנו

אמיר ודמני:  לצורך העניין, זאת ההגדרה שקיבלנו ובהתאם לזה אנחנו מבצעים

אמיר ודמני:  לצורך העניין, אם הייתי יכול לשבץ את החיילים האלה בצה"ל, הייתי מעדיף לעשות את זה

אמיר ודמני:  אבל יש פה צרכים שנקבעו על ידי ממשלת ישראל והכנסת, ולכן מבחינתי זאת לא שאלה

מירי פרנקל-שור: ודמני, מה זאת אומרת? זו כן שאלה, מכיוון שאתה בתפקידך יכול לפרוט בפני הוועדה

מירי פרנקל-שור:  לו לא הייתה הקצאת החיילים מחוץ לסד"כ, מה הייתה ההשפעה על אורך שירותם, למשל, של חיילי צה"ל?     

אמיר ודמני: אני לא חושב שזה היה משפיע על אורך שירותם של חיילי צה"ל, במיוחד לא בהיקפים האלה

אמיר ודמני:  אבל, כפי שכבר מצוין קודם, בשנת 2015 נעשתה הסדרה של היקף החיילים שמשרתים בימ"לים כחלק מההיערכות לקיצור השירות שהיה ב-2016

אמיר ודמני:  במסגרת הזאת צומצם היקף החיילים בשב"ס ובמשטרה וגם ביתר הימ"לים

אמיר ודמני:       האם הדבר הזה ישפיע על צה"ל? אז, שוב, אנחנו דואגים, וגם זה צוין כאן, שאחוז האיוש יהיה דומה למערכים המקבילים בצה"ל

אמיר ודמני:  כלומר, אנחנו מדברים פה על אזור 90%

אמיר ודמני:  תכף אני אתייחס ספציפית לשב"ס, כי הוא נמוך יותר

אמיר ודמני:  אבל בהחלט החיילים האלה היו יכולים לשמש את צה"ל גם למטרות אחרות

מירי פרנקל-שור: מה למשל?     

אמיר ודמני: למטרות של תפקידים של תומכי לחימה ביחידות כאלה ואחרות

אמיר ודמני:  אנחנו לא מלאים

אמיר ודמני:  ואני הצגתי את זה גם בדיונים שהיו פה בכנסת הקודמת

אמיר ודמני:  לצורך העניין, היינו יכולים לשבץ את החיילים האלה גם בתפקידים אחרים

אמיר ודמני:  אבל זאת ההחלטה ואנחנו מממשים אותה בצורה הטובה ביותר שאנחנו יכולים

מירי פרנקל-שור: הם גם היו יכולים להצטרף למסגרת שירות המילואים אחר כך במקצועות שחסרים?     

אמיר ודמני: אני חושב שבנושא המילואים זו שאלה פחות קריטית, מכיוון שאחוז החיילים שאנחנו משלבים במילואים הוא כזה שיש לנו מענה

אמיר ודמני:  אנחנו מדברים על כ-50%, קצת פחות אפילו, שממשיכים לשירות מילואים, ולכן לא הייתי משליך את זה לנושא של מילואים

אמיר ודמני:  אם יש תפקידים שהם ספציפיים שאנחנו נדרשים אליהם, אז אנחנו יודעים לתת לזה את המענה

אמיר ודמני:  אני לא חושב שיש פה שיקולים יותר מדי משמעותיים בתחום של המילואים

אמיר ודמני:  בתחום של הסדיר בהחלט הייתי יכול להשתמש בהם לתפקידים אחרים

אמיר ודמני:  אבל, שוב, אני חוזר ואומר, אנחנו מממשים את הדברים בצורה הטובה ביותר כפי שנקבע בחוק

שלום דנינו: הסיבה העיקרית היא תקציבית? שבתי הסוהר - - -     

אמיר ודמני: אני חושב שכן, אבל לא צריך לשאול אותי את השאלה הזאת

שלום דנינו: את מי צריך לשאול?     

אמיר ודמני: אני לא קובע את הדבר הזה

שלום דנינו: אה, טוב

אמיר ודמני: לגבי הדברים עצמם, אז היו מספר ועדות, שגם צוינו כאן, לאורך השנים

אמיר ודמני:  במסגרת הוועדות הזאת גם דויקו התפקידים שבהם משרתים חיילים מחוץ לסד"כ וגם, לצורך העניין, בוועדת חסון, שאני תכף אקדיש לה מספר שתי דקות, נקבע שאנחנו צריכים לחדד את השפה המשותפת ואת ההגדרות ביחס לחיילים שנמצאים מחוץ לסד"כ

אמיר ודמני:  עשינו באמת פעילות מאוד מאוד מסודרת כדי להבדיל בין יחידות מחוץ לסד"כ – ימ"לים – לבין יחידות שאנחנו משבצים בהם יוצאי צבא, שזה למעשה השב"ס ושח"ם, כי בשונה מיחידות מחוץ לסד"כ, שהחיילים שמשובצים שם, לדוגמה בשב"כ או במוסד או ממשרד הביטחון, הם חיילים לכל דבר ועניין

אמיר ודמני:  ויוצאי צבא בשב"ס ובשח"ם הם חיילים שבסופו של דבר הם סוהרים או שוטרים

אמיר ודמני:  ויחד עם זאת, לפי גם ההערות שקיבלנו, היינו צריכים להגדיר הגדרות של אחריות רחבה, מרחיבה, של צה"ל ביחס לתנאי השירות שלהם וביחס לעובדה שהיינו רוצים, ואנחנו דואגים לזה, שהם יקבלו את התנאים ואת המענים של כל חייל אחר

אמיר ודמני:       מבחינת תמונת המצב כרגע בימ"לים, אז כפי ששאלתם, בשח"ם, במשטרה, יש 1,161 תקנים

אמיר ודמני:  משובצים שם נכון להיום 1,024, כלומר זה 88%

אמיר ודמני:  זה נקודתי

אמיר ודמני:  אנחנו מסתובבים באזור של 90%

אמיר ודמני:  ובשב"ס יש 763 תקנים, ומשובצים שם 554, קרי 73%

אמיר ודמני:  צריך להגיד שיחס המשרתים בשב"ס עומד על כשני שלישים גברים ושליש נשים, ובשח"ם הפוך – כשני שלישים נשים ושליש גברים

אמיר ודמני:       מבחינת המספרים, אז חייל מחוץ לצה"ל לא מחויב לשרת שם

אמיר ודמני:  צריך להגיד, צריך את הסכמתו

אמיר ודמני:  מעבר לזה שגם חידדנו את הנהלים האלה בעקבות ועדת חסון, החייל יכול לחזור לשירות בצה"ל על פי רצונו בכל מועד שהוא מעוניין, עד ארבעה חודשים לתום שירותו

יולי יואל אדלשטיין: זה קורה בפועל?     

אמיר ודמני: זה קורה בפועל

אמיר ודמני:  יותר מזה שזה קורה, כתוצאה מהדיונים שהתקיימו לפני קצת יותר מחצי שנה, אנחנו חידדנו את זה עוד הרבה יותר

אמיר ודמני:  קרי, מתבצע דֶּבֶב למתגייסים שבו אנחנו שואלים אותם אם הם מעוניינים להשתבץ שם

אמיר ודמני:  לאחר מכן נכנסנו גם נוהל של קצין מיון שבודק בתוך לשכת הגיוס שהם באמת מעוניינים ורוצים להגיע ליעד הזה

אמיר ודמני:  וחידדנו את הנהלים, את נוהלי עבודה, עם השב"ס והמשטרה לגבי אפשרות החזרה משם

אמיר ודמני:  ואני תכף אגע גם – אנחנו מבצעים היום שם ביקורות על מנת לוודא את הדבר הזה

אמיר ודמני:  ולכן האיוש הוא גם תלוי ברצון המתגייסים

אמיר ודמני:  מן הסתם בחודשים האחרונים היעד של השב"ס הוא יעד עם מוטיבציה לא גבוהה במיוחד

אמיר ודמני:  אני אומר את זה בלשון המעטה

אמיר ודמני:  אנחנו גם לא כופים את השיבוץ שם

אמיר ודמני:  ולכן העניין הזה של 73% זה משהו שאנחנו מבינים שהוא פחות מהנורמה שנקבעה, ומצד שני, הערך הזה של שמירה על הרצון של הפרט בשיבוץ מחוץ לצה"ל הוא יותר משמעותי מבחינתנו

אמיר ודמני:  ולכן אנחנו עושים את כל הפעולות כדי ליידע את המתגייסים בדבר האפשרות שלהם

אמיר ודמני:  יש כאלה שהם מעוניינים להגיע לשם

אמיר ודמני:  אבל אנחנו לא כופים את השיבוץ שם, אנחנו גם מייצרים את ההבנה שיש את האפשרות לא להשתבץ שם

אמיר ודמני:      כפי שציינתי, במסגרת הדיונים שהתקיימו כאן כתוצאה מהפרשה שהייתה בכלא גלבוע, הצבא, הרמטכ"ל, בהתייעצות עם שר הביטחון הקודם וראש אגף כוח אדם, הקימו ועדה בראשות תא"ל במילואים חסון שבחן את אופן מימוש האחריות של צה"ל כלפי המשרתים בכל החתכים, גם בחתך של פעילות השגרה, גם הטיפול בפרט, גם הרפואה, הלוגיסטיקה, סוגיה של טיפול יוהל"ם ועוד דברים אחרים

אמיר ודמני:  במסגרת הבדיקה הזאת בחנו גם את הפקודות, הנהלים, גם את מימוש האחריות של צה"ל כלפי המשרתים בראייה מרחיבה, וכמובן את אחריות הימ"לים, על מנת שבאמת יממשו את האחריות שלהם כלפי החיילים לפי הנורמות שאנחנו קבענו גם לחיילים בצה"ל

אמיר ודמני:       צריך להגיד שהתבצעה עבודה מאוד משמעותית

אמיר ודמני:  עיקרי הממצאים היו, אני אומר את זה לאחר שהיו ביקורות בכלל בתי הכלא והתבצע גם תהליך מאוד מסודר עם המשטרה, שבסך הכול, בלוח הזמנים שהדברים נבדקו, שילוב של המשרתים מתנהל בצורה טובה, שרוב המשרתים מרוצים משיבוצם

אמיר ודמני:  צריך להגיד, שוב, שאם מישהו לא מרוצה, הוא יכול לחזור לצה"ל, ושצריך היה לעשות שיפור והוא בוצע בתחומי הת"ש, הרפואה, גם ברמת הבקרה, המיסוד והעברת הנתונים בין הגופים

אמיר ודמני:  נעשתה עוד עבודה לתחומי אחריות, שיהיו ברורים

אמיר ודמני:  והקמנו במסגרת ההמלצות מינהלת מטכ"לית שכפופה אליי בראשות אל"מ שעושה בקרה על אופן מימוש האחריות של צה"ל והיא מהווה כתובת לימ"לים, בדגש על הימ"לים של יוצאי צבא, קרי משטרה ושב"ס

אמיר ודמני:      במסגרת המימוש, סיכמנו את נוהל החזרה לצה"ל, כפי שאמרתי אותו קודם

אמיר ודמני:  סוכמו נהלים של בקרה ומעקב דרך המינהלת וביקורים וביקורות שוטפים שהתקיימו כבר בכל חציון השני של 2022 ומתוכננים להתקיים גם ב-2023, כמובן בכפוף לפרק הזמן שיהיו שם חיילים

אמיר ודמני:  התבצע תהליך של מינוי בעלי תפקידים ייחודים ותפיסת הפעלה והעברת מידע בתחומים של טיפול בפרט, וניתנו גם מענים ספציפיים לפערים שנמצאו במקומות שונים

אמיר ודמני:  אמרתי, יש גאנט ביקורות מאוד מסודר שהתבצע כבר לאורך 2023 וגם מיועד להתבצע ב-2023 בכלל המקומות, בכלל החתכים

אמיר ודמני:      עניינית, בהתאם להחלטה שהתקבלה בממשלה, אנחנו נערכים להמשך השיבוץ והשירות במשטרה לפי הדברים שהצגתי לפרק זמן נוסף

אמיר ודמני:  צריך להגיד שאנחנו מגייסים, עתידים לגייס לשח"ם ולשב"ס כבר ב-15 בפברואר

אמיר ודמני:  ולכן אנחנו נדרשים לקבוע פה את המנגנון החוקי להמשך

אמיר ודמני:  אנחנו ערוכים כרגע לבצע גיוס

אמיר ודמני:  אנחנו גם ערוכים, במידה שמתקבלת החלטה כפי שהתקבלה בממשלה להפסיק את שירות החיילים והחיילות בשב"ס תוך חצי שנה, לעשות מול השב"ס את ההסדרים הנדרשים

אמיר ודמני:  וזהו כרגע מבחינתי

אמיר ודמני:  תודה

יולי יואל אדלשטיין: תודה

יולי יואל אדלשטיין:  יש לי שאלה

יולי יואל אדלשטיין:  מי מנציגי המשטרה אחראי על או יודע להתייחס לקליטת החברים האלה במשטרה מבחינת ההכשרה שלהם וכן הלאה?     

אושרת אור אל: בוקר טוב

אושרת אור אל:  שמי אושרת אור אל

אושרת אור אל:  אני ראש חוליית אוכלוסיות במדור הנגדים, מחלקת כוח אדם במשטרה

יולי יואל אדלשטיין: כן

אושרת אור אל: ואני אוכל לתת מענה בנושא

יולי יואל אדלשטיין: בבקשה

אושרת אור אל: תהליך הקליטה מתחיל דרך מיטב בצה"ל

אושרת אור אל:  אנחנו מקבלים את הרשימות, יוצרים קשר עם החיילים, עושים דבב כאמור

אושרת אור אל:  ולאחר מכן, אנחנו מראיינים אותם טרם הגעתם למשטרת ישראל או לאחר שסיימו טירונות, לאחר שהתגייסו

אושרת אור אל:  לאחר סיום הראיונות, הם מגיעים אלינו למשטרה

אושרת אור אל:  ישנו תהליך קליטה שלם שכולל שיח איתם, התאמתם, ההשמה הנכונה שלהם ביחידות, על פי הצרכים שלהם, על פי צורכי משטרת ישראל

אושרת אור אל:  ואז הם מתפזרים למעשה, מגיעים ליחידות שלהם, בין אם במחוזות ובאגפים השונים, על פי התפקידים, ובהתאם כמובן לנתונים האישיים שלהם, לרבות פרופיל, דפ"ר וכו'

אושרת אור אל:      הקורסים שהם אמורים לעבור, ההכשרות שהם אמורים לעבור הן בהתאם לתפקידים שהם אמורים לבצע

אושרת אור אל:  יש גאנט הכשרות שנקבע בהתאם לגאנט כניסות מצה"ל

אושרת אור אל:  זהו

אושרת אור אל:  לאחר סיום ההכשרה הם יכולים למעשה לשמש בתפקידם ובתפקיד אליו היו מיועדים

יולי יואל אדלשטיין: זה שונה ממישהו שמתגייס למשטרה שלא דרך צה"ל מבחינת ההכשרה? הגיע אליכם כרגע ראובן שמעון או שמעון ראובן שרוצה להיות שוטר, התקבל, מתאים

יולי יואל אדלשטיין:  מה תהליכי ההכשרה שעוברים אנשים שמתגייסים למשטרה? זה דומה למה שאת מתארת?     

אושרת אור אל: כלל השוטרים במשטרת ישראל, בין אם חיילי החובה המוצבים במשטרה ובין אם שוטרי קבע, כלל השוטרים עוברים הכשרות במכללה הלאומית לשוטרים

יולי יואל אדלשטיין: כן

אושרת אור אל: חלקם, אם מיום הגיוס שלהם או בסמוך לגיוסם, מגיעים למכללה להכשרות בהתאם לתפקידם

יולי יואל אדלשטיין: כן

אושרת אור אל: לעניין חיילי החובה, אנחנו עושים את זה לאחר שסיימו את הטירונות שלהם ולא תמיד אנחנו יודעים מה מועדי סיום הטירונות

אושרת אור אל:  ולכן יכול שיגיע שוטר חובה למשטרת ישראל, יעבור הכשרה בתוך הבית עד ליציאתו להכשרה

אושרת אור אל:  אנו עושים כל שביכולתנו על מנת שהם ייצאו להכשרות בסמוך להגעתם למשטרה

אורנה ברביבאי: כמה מתוך החיילים, החיילות, שמגיעים אליכם נשארים אחר כך בקבע? זאת אומרת, ממשיכים

אושרת אור אל: בשנה שעברה היו, אם אני לא טועה, בסביבות 120 או 130

אושרת אור אל:  אני לא זוכרת את המספרים

אורנה ברביבאי: אה, די הרבה

אושרת אור אל: כן

אורנה ברביבאי: אוקיי

אושרת אור אל: בסך הכול יש רצון מאוד גבוה של החיילים להישאר במשטרה בקבע

אורנה ברביבאי: את יכולה להגיד משהו על האיכות שלהם, נגיד, ביחס לגיוס שוטרים אחרים?     

אושרת אור אל: ביחס לשוטרים אחרים, אני לא יודעת

אושרת אור אל:  אני יכולה לומר על האיכויות שאנחנו מקבלים מצה"ל

אושרת אור אל:  יש מנעד

אושרת אור אל:  המנעד הוא כמו בצה"ל, בהתאמה גם לצה"ל

אושרת אור אל:  כמו שאמרתי, גם ההשמה שלהם היא בהתאם לאיכויות שלהם

אושרת אור אל:  אנחנו מרוצים מאוד מחיילי החובה שמגיעים למשטרה, ויש לנו שיתוף פעולה מדהים עם צה"ל

אמיר ודמני: האיכות דומה לאיכות במערכים המקבילים בצה"ל

מירי פרנקל-שור: יש לי שאלה, סליחה

מירי פרנקל-שור:  תראי, הוראת השעה – הוראת השעה, כבר 27 שנים בעצם ועדת החוץ והביטחון עוסקת בנושא

מירי פרנקל-שור:  אנחנו עושים לאתר מה הסיבה שחיילים הוצבו במשטרה

מירי פרנקל-שור:  אומרים, בזמנו היודעים, שמכירים את הנושא, שהיקף כוח אדם, צה"ל לא היה יכול להכיל, ולכן הוחלט להציב במשטרה

מירי פרנקל-שור:       עכשיו השאלה היא: מה ההצדקה להצבת חיילים במשטרה? ומדוע אני מעלה את השאלה הזו? וזה גם בהתייחס לדברים שאתה, ודמני, אמרת

מירי פרנקל-שור:  החיילים שמוצבים במשטרה הם שוטרים והחיילים שמוצבים בשב"ס הם סוהרים, מבחינת הדין של חוק שירות ביטחון

מירי פרנקל-שור:  זאת אומרת, החייל שמוצב במשטרה ובשב"ס לא יכול להיות שהוא יהיה חייל בתוך המשטרה

מירי פרנקל-שור:  ולכן הוחלט שהדין שיחול עליו הוא שוטר

מירי פרנקל-שור:  אבל צריך לשאול את השאלה המקדמית

מירי פרנקל-שור:  לגבי השב"ס אומרים שהצבת חיילים היא מכיוון שצה"ל החליט להעביר את האסירים הביטחוניים והוא החליט לשאת בכוח האדם

מירי פרנקל-שור:  זו גם הייתה אמורה להיות הוראת שעה

מירי פרנקל-שור:  אבל עכשיו, אחרי 27 שנים, בעצם צריך לשאול את שאלת הבסיס: מה ההצדקה שחייל שמתגייס בגיל 18 בהתאם להוראות חוק שירות ביטחון, הוא מתגייס לצה"ל, הוא לא מתגייס למשטרה; הכנסת, מדינת ישראל החליטה לא לגייס חיילים בתור חובה למשטרה

מירי פרנקל-שור:  הם מתגייסים לצה"ל

מירי פרנקל-שור:  ואז השאלה היא אם באמת יש הצדקה עדיין, אחרי 27 שנים, להמשיך בהוראת השעה הנוכחית הזו ולהציב חיילים במשטרה, שלפי ודמני וסביר להניח שהם היו יכולים לעשות גם תפקידים אחרים בצה"ל, במקום שאולי חסר כוח אדם

מירי פרנקל-שור:  אז מה ההצדקה לזה?      

אושרת אור אל: אז סעיף 24א(א) לחוק שירות הביטחון מאפשר לצבא להציב יוצאי צבא במשטרת ישראל

מירי פרנקל-שור: נכון

מירי פרנקל-שור:  אבל אני שואלת את השאלה המקדמית

אושרת אור אל: אז אני אענה לך

מירי פרנקל-שור: לא אם הוא מאפשר

מירי פרנקל-שור:  למה צריך לאפשר?     

אושרת אור אל: אז, ברשותך, אני אענה

אושרת אור אל:  ביחידות שעיקר פעילותן הוא ביטחון המדינה ותושביה

אושרת אור אל:  את שאלת מה קרה בשנת 1995

אושרת אור אל:  כאשר אני הגעתי לתפקיד ניסיתי להבין למה

אושרת אור אל:  באמת היו המון פיגועים באותה העת, והמצב הביטחוני אשר הביא אז, כמובן שגם שהייתה שאלה של כוח אדם, אבל המצב הביטחוני אשר הביא בשנת 1995 לתגבור משטרת ישראל בחיילי החובה לא השתנה באופן מהותי

אושרת אור אל:  נהפוך הוא

אושרת אור אל:  העורף הפך לחזית

אושרת אור אל:  לצערי, כולנו מודעים לאירועים הקשים שפקדו אותנו בשבועות האחרונים

אושרת אור אל:  ולכן נדרש ממשטרת ישראל מאמצים, מאמצים עילאיים, לסיכול פיגועים ולשמירה על ביטחון הפנים של המדינה ושל תושביה

אושרת אור אל:  אי-אפשר להתעלם גם מהעובדה שמשטרת ישראל נמצאת בפערי כוח אדם משמעותיים

אושרת אור אל:  חיילי החובה מהווים מכפילי כוח מאוד משמעותיים במשטרה

מירי פרנקל-שור: זאת אומרת, המשטרה צריכה עוד כוח אדם, מכיוון ביטחון הפנים במדינת ישראל השתנה

מירי פרנקל-שור:  צריך עוד שוטרים

מירי פרנקל-שור:  אבל השאל היא מה ההצדקה להציב חיילים במשטרה כאשר הם מגויסים בעצם מלכתחילה

מירי פרנקל-שור:  חוק שירות ביטחון מדבר על כך, שאפשר להלאים נער – להלאים כמובן במירכאות – לגייס אותו לצבא

מירי פרנקל-שור:  והשאלה היא האם נכון להעביר אותו – אני מפנה את השאלה גם לחברי הכנסת – האם נכון להציב במשטרה, מכיוון שבסך הכול מה שעולה הוא שהמשטרה אכן, וכולם יודעים, צריכה כוח אדם

מירי פרנקל-שור:  אבל זה עדיין לא אומר שהיא צריכה חיילים

אושרת אור אל: כן אבל - - -     

גדי איזנקוט: אם אני יכול לעזור, אם הפנית את זה אלינו, למי שנמצא פה, אני חושב שההצדקה היא בעיקר במבט צופה פני עתיד

גדי איזנקוט:  המציאות היום היא שרק 48% מבני ובנות ה-18 מכלל אזרחי מדינת ישראל משרתים או 68%-69% מחייבי גיוס, אם אני שולט בפרטים

גדי איזנקוט:  אם יעברו לעבודה שנעשית בשנים האחרונות, אני חושב שגם משרד הביטחון, לשירות לכל שבו יש שירות צבאי, שירות לאומי, שירות אזרחי ושירות בקהילה, אני מוצא טעם רב בלשלוח חיילים או צעירים – אני לא רוצה הגיד חיילים – צעירים וצעירות בני 18 גם מהמגזר הערבי וגם מהמגזר החרדי, ולנסות להרחיב את השירות עד כמה שאפשר שבו השירות הצבאי יהיה אחד מארבע אפשרויות, כמובן הראשונה, החשובה, המתועדפת

גדי איזנקוט:  אבל זה ייצור אפשרות לצעירים ולצעירות לקחת חלק בנטל

יולי יואל אדלשטיין: כן

יולי יואל אדלשטיין:  אבל, אם אני מבין נכון, אני מקווה שאני מבין נכון, דווקא כאן אני לא בטוח שהמסלול של הגיוס לצבא ההגנה לישראל הוא המסלול המועדף על חלק מן האוכלוסיות האלה

יולי יואל אדלשטיין:  אילו מלכתחילה בחלק מן האוכלוסיות האלה היו יודעים שהם הולכים לשירות של שיטור קהילתי, למשל, אני מניח שהקונוטציה הייתה קצת שונה משירות בצה"ל

גדי איזנקוט: אם זה יקרה, אני מניח שזה יביא להקטנת משך הגיוס ולהגדלת המשך הקבע עם אינסנטיב חיובי מאוד של הוקרה ותגמול של החברה הישראלית כלפי המיטיבים הכי גדולים שהולכים לצבא

יולי יואל אדלשטיין: אני מסכים

יולי יואל אדלשטיין:  אני דיברתי על הטקטיקה, שאני לא בטוח

גדי איזנקוט: הבעיה המרכזית היא היעדר אסטרטגיה, ולכן נדרשים לפתרונות אד-הוק

גדי איזנקוט:  אני מודה שב-2015 אני פעלתי לבטל לגמרי את ההגעה של חיילים לשב"ס וגם למשטרה, כדי לאפשר ירידה לשנתיים וחצי

גדי איזנקוט:  אבל אם רואים מבט קדימה של עשרות שנים, לדבר הנכון לעשותו כלפי האתגרים הלאומיים של מדינת ישראל, ולא רק הביטחוניים, אני חושב שנכון לשמר את זה

גדי איזנקוט:  מעבר לצורך להאריך הוראת שעה לשנתיים-שלוש שנים, אלא להסתכל קדימה

מירי פרנקל-שור: אבל הפתרון שאתה נותן – יהיה גיוס לצה"ל

יולי יואל אדלשטיין: כן

יולי יואל אדלשטיין:  בדיוק

יולי יואל אדלשטיין:  במקביל

מירי פרנקל-שור: בדיוק

מירי פרנקל-שור:  זה מה שאמר חבר הכנסת אדלשטיין

מירי פרנקל-שור:  יהיה גיוס לצה"ל ומי שצריך ישרת בצה"ל

מירי פרנקל-שור:  והשירות במשטרה יהיה במסגרת השירות המוכר, שהמסלול יהיה אחרת

מירי פרנקל-שור:  אבל אני חושבת, וזה בכלל נמצא בשאלה הרבה גדולה של שירות לכלל מגוון האוכלוסייה

מירי פרנקל-שור:  אבל השאלה שאני מציבה כאן היא: האם במסגרת חוק שירות ביטחון צריך להעביר חיילים למשטרה? שאלה שאני לא יודעת, אחרי 27 שנים, קשה לקרוא לזה הוראת שעה

מירי פרנקל-שור:  זו שאלה לא פשוטה, כי חייל שמתגייס לצה"ל, אז הוא הוא צריך לשרת בצה"ל

מירי פרנקל-שור:  ואם יש בעיה, צריך לתת את המענה למשטרה, אבל לא דרך כוח האדם הזול של חיילי צה"ל

יולי יואל אדלשטיין: תכף נגיע לזה

יולי יואל אדלשטיין:  בואו נצמצם עוד שנייה, כן, את הדיון, כי קצת גלשנו

אמיר ודמני: רק אם יורשה לי

יולי יואל אדלשטיין: כן

אמיר ודמני: אדוני היושב-ראש, גם בהמשיך להערה של הרמטכ"ל לשעבר, חבר הכנסת איזנקוט, זה נכון מאוד שצריך להסתכל על העניין הזה של היקף המתגייסים לא רק בראייה שאני הצגתי, שהיא ראייה של שנתיים, שלוש, ארבע השנים הקרובות, אלא בראייה ארוכת-טווח גדולה יותר

יולי יואל אדלשטיין: כן

אמיר ודמני: ומה שאנחנו רואים בהסתכלות ארוכת-טווח הוא גידול דמוגרפי מאוד משמעותי באוכלוסיית ישראל שעתיד להביא גם לגידול בשיעור הגיוס של כלל האוכלוסיות

אמיר ודמני:  ולכן מתוך הסתכלות ארוכת-טווח, נכון לבחון גם את היעדים האלה ככאלה שנכון שיהיה בהם שירות, גם בהסתכלות שגם בראייה של צה"ל נכון שיהיה, בואו נאמר ככה, קונסנזוס רחב יותר או היקף משרתים גדול יותר באוכלוסייה הישראלית, דבר שגם יכול לתרום לצה"ל

אמיר ודמני:  אז אני אומר, אני מבחין בין הטווח הקצר לבין הטווח הארוך

מירי פרנקל-שור: אבל ודמני, מה שאתה אומר זה דבר תומך, ובינינו יש מחלוקת, שגידול במתגייסים וגידול בשנתונים רק תומך בקיצור השירות לחיילי צה"ל

אמיר ודמני: אני אגיד שגידול בשנתונים יוצר שני דברים

אמיר ודמני:  הוא גם יוצר גידול בשנתון, אבל הוא גם יוצר גידול בהיקף הפוטנציאל שהוא פחות מתאים לשירות בצה"ל

אמיר ודמני:  ואז לצורך העניין אפשר ליישב את שני הדברים באופן שיש גם גידול בצרכים של צה"ל וגם יכולת לתת מענה למקומות שנמצאים בתוך השירות הביטחוני אבל מסביב לצה"ל

מירי פרנקל-שור: זאת שאלה ערכית שהכנסת צריכה להחליט עליה

מירי פרנקל-שור:  והדבר הראשון שאתה תומך הוא קיצור השירות לחיילים

מירי פרנקל-שור:  אם יש שגידול בשנתון וגידול במתגייסים, אז נקצר את השירות

יולי יואל אדלשטיין: טוב

יולי יואל אדלשטיין:  שאלה האחרונה, אולי יש לך נתון, בהמשך גם לדברים של ראש תומכ"א

יולי יואל אדלשטיין:  מתוך יוצאי צה"ל, כפי שמכונים כאן, שמשולבים במשטרה, כמה לא מסיימים את מלוא המסלול? ונאמר שעד לארבע חודשים עד תום השירות הם רשאים לחזור לשירות צבאי אחר

יולי יואל אדלשטיין:  יש לך איזשהו נתון כמה, נקרא לזה במירכאות, נושרים?     

אושרת אור אל: במהלך השירות, מכל מיני סיבות, זה יכול להיות גם על פי רצון הפרט, זה יכול להיות החלטה של יחב"מ או עבירה פלילית שביצעו, זה סביב ה-170 בשנה

יולי יואל אדלשטיין: מתוך?     

אושרת אור אל: מתוך כ-1,000

יולי יואל אדלשטיין: זאת אומרת, עד 10% פלוס משהו כזה

אושרת אור אל: בערך, כן

אושרת אור אל:  ושוב, בדגש על זה שהסיבות לחזרה לצה"ל הן שונות

אושרת אור אל:  זו יכולה להיות גם סיבה רפואית

יולי יואל אדלשטיין: ברור

יולי יואל אדלשטיין:  לא חשדתי במישהו

יולי יואל אדלשטיין:  שאלתי אם יש נתון, כן

אושרת אור אל: בוודאי

יולי יואל אדלשטיין: בסדר גמור

אמיר ודמני: אני ראיתי בנתונים שלי כ-12%

יולי יואל אדלשטיין: כ-12%

יולי יואל אדלשטיין:  טוב, דייקת

אמיר ודמני: כן

יולי יואל אדלשטיין: אוקיי

שלום דנינו: קודם אתה אמרת שבבתי הסוהר החיילים מלווים את האסירים

שלום דנינו:  זו פחות או יותר המשימה?     

אמיר ודמני: יש משימות מוגדרות, שהוגדרו

אמיר ודמני:  בעיקרון, מה שהוגדר הוא שהם עושים פעילות שהיא בליווי אסירים ביטחוניים ולא בעבודה ישירה עם אסירים ביטחוניים

שלום דנינו: והבנות ששמענו בכתבות בטלוויזיה, שהיו במגע מאוד קרוב עם האסירים, אלה היו חיילות של צה"ל?     

אמיר ודמני: אז אני יודע לענות על מה שקורה עכשיו

אמיר ודמני:  זה אירוע שהיה לפני מספר שנים

שלום דנינו: והיום?     

אמיר ודמני: אז מהבדיקות שאנחנו עשינו, הן משרתות רק בהתאם לנהלים שנקבעו

שלום דנינו: ומי אחראי פה על בתי הסוהר ויכול להגיד בוודאות שהחיילות האלה לא מתקרבות לאסירים, גם אם הן הסכימו לבוא לשרת בבתי הסוהר?     

תמי עזרא: בוקר טוב

תמי עזרא:  שמי תמי

תמי עזרא:  אני ראש חטיבת כוח אדם בשירות בתי הסוהר

תמי עזרא:  אתם רוצים שאני כבר אתחיל?     

יולי יואל אדלשטיין: לא

יולי יואל אדלשטיין:  שלום, אנחנו אני ביקשתי קודם קצת לברר את התמונה עם המשטרה

יולי יואל אדלשטיין:  נעבור

יולי יואל אדלשטיין:  יש הרבה שאלות לגבי השב"ס, גם בקשת הממשלה היא שונה בנושא הזה ושיש דברים לברר

יולי יואל אדלשטיין:       חבר הכנסת ואטורי, אתה רצית משהו?     

ניסים ואטורי: האמת היא שרציתי לדבר בדיוק על אותו נושא, כי הגשתי איזושהי הצעת חוק

ניסים ואטורי:  ואני מבין שאם כבר הגיעה אלינו, אז נדון בזה כאן

יולי יואל אדלשטיין: אז בואו קודם נברר

ניסים ואטורי: לגבי השב"ס, איך זה נעשה, מי מפקח על זה, איך אתם בודקים שזה לא יקרה שוב, האירועים האלה שקרו?     

יולי יואל אדלשטיין: אז תכף נגיע

יולי יואל אדלשטיין:  תכף נגיע לזה

ניסים ואטורי: אז אחרי זה, אני אדבר

יולי יואל אדלשטיין: אני מציע באמת, כי גם השאלה הזאת כבר עלתה, לשמוע – מי מייצג את האוצר כאן?     

עידו חי: אני

עידו חי:  שמי עידו חי, אגף התקציבים, משרד האוצר

יולי יואל אדלשטיין: בבקשה, אדוני

יולי יואל אדלשטיין:  אתה יודע להוסיף משהו כאן? יש איזשהו דין ודברים לגבי העתיד? נשאלו שאלות לגבי העתיד

יולי יואל אדלשטיין:  אתם מרוצים מן המצב הקיים? אני כרגע מתייחס רק למשטרה, לא לשב"ס בינתיים

עידו חי: אז אני אגיד באופן כללי גם ביחס למשטרה וגם ביחס לשב"ס, נערכה עבודת צוות משותפת למשרד לביטחון לאומי ולמשרד הביטחון, והמלצות הצוות היו לערוך עבודת מטה מסודרת במשך שלוש השנים הקרובות על מנת למצוא מתווה סדור שבו מוצאים פתרונות

עידו חי:  לעמדתנו, היה נכון כן להתקדם על בסיס המלצות הצוות

עידו חי:  כמובן שהשרים והממשלה סוברנים להחליט אחרת

עידו חי:  אבל כן יש משמעויות גם תקציביות גם תפעוליות למהלך הזה והשב"ס, אני מניח, יוכל להציג את זה בפירוט

שלום דנינו: סליחה, למשטרה, אם אני מבין נכון מהדיווחים בתקשורת, אז יש לכם תקנים פנויים בעצם שמכוסים גם תקציבית

שלום דנינו:  אני מבין נכון? שאתם לא מצליחים לגייס אנשים, זאת הבעיה?     

אושרת אור אל: אכן במשטרת ישראל יש תקנים פנויים, אבל זה לא הא בהא תליא

אושרת אור אל:  כלומר, יש גם את תקני השח"ם שגם אותם בסופו של דבר אנחנו לא ב-100% איוש

שלום דנינו: כן

שלום דנינו:  אבל אם יש לכם יכולת לגייס את השוטרים על התקנים האלה, בעצם אתם יכולים אולי להקטין קצת את מצבת החיילים שמגיעה אליכם אומנם בהסכמה, אבל לא לזה הם התגייסו

אושרת אור אל: אני חושבת שאמרת בעצמך "אומנם בהסכמה", וזה הבסיס למעשה להצבת החיילים אצלנו

אושרת אור אל:  חייל שאינו מעוניין להגיע למשטרה – הוא יודע בדיוק לאן הוא מגיע – וחייל שאינו מעוניין לא יגיע מלכתחילה

אושרת אור אל:  אז יש פה רצון הדדי גם של משטרת ישראל וגם של אותם חיילים להצבה ויש גם רצון של צה"ל להציב

אושרת אור אל:  וככה העלה ידידי את נושא הוועדה הבין-משרדית

אושרת אור אל:  אותה ועדה בין-משרדית גם המליצה לקבע את אותה הוראת שעה

פזית תדהר: הוועדה הבין-משרדית האחרונה לא עסקה במשטרה; היא עסקה רק בשב"ס

אושרת אור אל: לא

אושרת אור אל:  הוועדה הבין-משרדית שדובר עליה שהסתיימה ב-2021, כן

פזית תדהר: אני לא מכירה כזאת ועדה

אושרת אור אל: אז יש

יולי יואל אדלשטיין: מה שאל אולי חבר כנסת דנינו הוא טיפה אחרת

יולי יואל אדלשטיין:  אם שנה אחרי שנה, אם שנה אחרי שנה, יש תת-גיוס של יוצאי צה"ל, בסביבות 80 ומשהו אחוז נאמר לגבי המשטרה, כן? אז יכול להיות שיש מקום להיכנס באמת לאיזשהו דין ודברים, לקבוע יעד גיוס נמוך יותר, ועל השאר לנהל משא ומתן מול האוצר

יולי יואל אדלשטיין:  אולי במקום אותם 100 ומשהו חיילים, לפחות, אני לא יודע מה, 20 שוטרי קבע

יולי יואל אדלשטיין:  זה גם משהו שהוא שווי ערך ודאי בשירות, ודאי בכסף, בכל הדברים, במקום להישאר כל פעם עם הפער הזה של תת-הגיוס

אושרת אור אל: פערי התקינה במשטרה, כמו שקודם אמרתי, ידועים לכל

אושרת אור אל:  זה לא פעם ראשונה שזה מגיע לשולחן הדיונים בכנסת

אושרת אור אל:  הפערים הם גדולים

אושרת אור אל:  זה לא שאותם 20 חיילי חובה, היעדרם של אותם מ-20 או 100 חיילי חובה ייתנו מענה לפערים הגדולים

יולי יואל אדלשטיין: זה ברור, כן

אושרת אור אל: כן

יולי יואל אדלשטיין: אבל, טוב, את זה אפשר לומר על כלל החבורה

יולי יואל אדלשטיין:  אפשר לומר גם 1,000

יולי יואל אדלשטיין:  לצערי הרב, עם המצב הנוכחי של משטרת ישראל, גם 1,000 לא נותנים מענה

יולי יואל אדלשטיין:  אבל אני דווקא חושב שהתייעלות כאן – לכן גם שאלתי, דרך אגב, אם זה רק 12% של נשירה במירכאות, אז אולי פחות נורא, למרות שגם זה, כשמשקיעים בהכשרה של מאן דהוא, ההכשרה מלאה, מתוך ידיעה ברורה שלא ברור אם השירות הזה באמת יסתכם בחצי שנה, בשנה, בשנה וחצי, בשנתיים, בשנתיים וחצי, אז גם זה במצב הנוכחי של המשטרה אני לא בטוח שזו הגישה הכי יעילה שיכול להיות

יולי יואל אדלשטיין:  אבל זאת שאלת אגב כרגע, כן?     

אושרת אור אל: וזה נכון

אושרת אור אל:  אבל חשוב גם להדגיש שמדובר בתקינה שונה

אושרת אור אל:  תקינת שוטרי השח"ם היא שונה בתכלית מתקינת שוטרי הקבע על כל המשמעויות הנלוות לכך

יולי יואל אדלשטיין: ברור

שלום דנינו: בשביל זה בדיונים אצלכם אין ויכוח

שלום דנינו:  שר האוצר בטח מרוצה עם העניין, שלא צריך להוציא כסף, ואתם מקבלים חיילי חובה, שלא צריך לתפעל אותם בכסף

שלום דנינו:  אז כולם מבסוטים מהדיון הזה

שלום דנינו:  לי יש הצעה שאולי זה לא השולחן לדבר עליה, אבל אם אתם באמת רוצים להרחיב ולקלוט מהצבא עתודה של שוטרים, תעשו משהו אחר

שלום דנינו:  קחו שלוש, ארבע פלוגות חצי שנה לפני תום השירות שלהם, תגייסו אותם לצבא, יעברו לצבא, תשלמו להם שכר מלא - - -     

יולי יואל אדלשטיין: למשטרה אתה מתכוון?     

שלום דנינו: כן, למשטרה

אורנה ברביבאי: למשטרה

שלום דנינו: תעבירו אותם למשטרה

שלום דנינו:  תשלמו להם, שהאוצר ישלם להם משכורת טובה, יעשו את ההכשרה, ואז אחרי המעשים נמשכים הלבבות ואז תוכלו באמת לתגבר את המשטרה בתקנים, במחיר מלא ושאנשים יהיה להם מוטיבציה לקריירה במשטרה

שלום דנינו:  אז אני לא יודע אם זה השולחן נכון לדבר על זה, אבל זה יכול להיות רעיון שיכול לשפר לכם את כוח האדם משמעותית ובשכר, כי רק בשכר אנשים יבואו למשטרה

יולי יואל אדלשטיין: טוב

יולי יואל אדלשטיין:  אנחנו נעצור כאן ונשמע אולי באמת את נציגת השב"ס ובשלב זה, שם הנושא לדעתי גם קצת יותר טעון וגם הבקשה היא שונה

יולי יואל אדלשטיין:  בבקשה

תמי עזרא: טוב

תמי עזרא:  אז שמי תמי, ראש חטיבת כוח אדם בשירות בתי הסוהר

תמי עזרא:  אני לא אחזור על כל נושא החוק והדברים שככה באמת נאמרו וכבר ידועים, אז באמת מדובר ככה דיברו על אירוע שבעצם היה האירוע שהצית את העניין

תמי עזרא:  בסופו של דבר שירות, מדובר באירוע מלפני כשש שנים, חמש וחצי שנים

תמי עזרא:  מאז היו תהליכים משמעותיים ורבים בארגון

תמי עזרא:  יש פה באמת איזושהי בחינה עצמית ובדיקה עצמית שלאורך הוועדות שגם נכחנו ומדובר בכנסת, בכל מה שמדובר על טיפול בסוהרי החובה שלנו

תמי עזרא:  הארגון מתייחס לאוכלוסייה הזאת בצורה רצינית

תמי עזרא:       שאלתם לגבי הכשרות, ההכשרות שעובר סוהר חובה זהות כמעט לחלוטין לאלה שעובר סוהר קבע, לאור אופי התפקיד, הרצינות והמקצועיות הנדרשת להפגין בתפקיד שכזה, למעט העובדה שסוהרי חובה עובדים בבתי הסוהר הביטחוניים בלבד עם אוכלוסייה ביטחונית בלבד

תמי עזרא:  זאת אומרת, שהחלקים שהם הגדרות של אסירים פליליים פחות רלוונטיים, ולכן יש איזשהו מיקוד אחר

תמי עזרא:  כל ההיבטים הערכיים, כל הדברים שקשורים באמת להיבטים הלא טקטיים של התפקיד עצמו עוברים באופן זהה לחלוטין

תמי עזרא:       אחד הדברים החשובים הוא שבאמת יש לנו אחוז מאוד מאוד גבוה של בקשות לגיוס לקבע

תמי עזרא:  כבר כמעט 50% מסוהרי החובה שמשרתים בארגון מבקשים להתגייס לקבע וכמעט כ-50% גם מתגייסים

תמי עזרא:  אנחנו גם עושים את המבדקים הרלוונטיים לקבע

תמי עזרא:  היום בארגון יש לנו כבר קצינים ונגדים רבים שהיו סוהרי חובה בהיסטוריה שלהם

תמי עזרא:  ובאמת זה נתון משמעותי והוא גם נכון עבורנו כארגון

תמי עזרא:       הייתה את הוועדה שגם פזית הייתה חלק ממנה, היא חלק בוועדות שונות שעברו בשנת 2022 וביקרו בשירות בתי הסוהר ביקור הלכה למעשה

תמי עזרא:  הגיעו במו רגליהם ודיברו עם סוהרי חובה בצורה בלתי אמצעית, ונמצא, וזה גם חלק מהדברים שכתובים גם במסקנות של אותן ועדות, גם ועדת חסון גם ועדת הימ"לים וגם הוועדה שמינו שר הביטחון והשר לביטחון הפנים

תמי עזרא:  מדובר באמת בשביעות רצון מאוד מאוד גבוהה של החיילים שמשרתים

תמי עזרא:       חשוב לי לציין ששירות בתי הסוהר זה לא משטרת ישראל

תמי עזרא:  אופי העבודה בשירות בתי הסוהר הוא שונה והוא אחר

תמי עזרא:  אנחנו עובדים במקום שהוא סגור, במקום שהיכולת של אותו סוהר שמגיע למשמרת של 24 שעות, הוא לא נמצא במגע עם החוץ

תמי עזרא:  הוא נמצא בתוך החומות

תמי עזרא:  התפקיד הוא בתוך החומות, ובסופו של דבר אלה משמרות ארוכות ועם אוכלוסייה שהיא אוכלוסייה לא פשוטה

תמי עזרא:  זו החצר האחורית של החברה הישראלית, שלא קל להתנהל מולם, וחלק מהם גם לא, במקרה של סוהרי חובה, זה בכלל לא החברה הישראלית

תמי עזרא:  יש פה באמת היבטים לא פשוטים

תמי עזרא:  ולכן באמת השירות בתוך הארגון הזה גם לאנשי קבע הוא לא פשוט והוא מאתגר במיוחד

תמי עזרא:       למרות זאת, באמת עם השנים אנחנו למדנו את האוכלוסייה והשכלנו לעשות דברים בצורה שונה, כמו גם פרויקטים שונים שמתנהלים בדגש על סוהרי חובה שמדברים גם על המוגנות, גם על החיבור, גם על העתיד שלהם שיכול להיות בתוך הארגון, וזה מקבל את אותותיו

תמי עזרא:  מי שמגיע לארגון, דיבר פה נציג צה"ל לגבי ההגעה לארגון

תמי עזרא:  אז נכון, זה ארגון שהוא פחות מוכר, אולי הוא פחות נוצץ, אבל כן אני יכולה לומר והנתונים מעידים על כך, שמי שכבר מגיע וחי בתוך הארגון הזה מאוד מאוד אוהב אותו ומרגיש מאוד מאוד שייך

תמי עזרא:  אחת המסקנות שדיברה גם ועדת חסון היא שסוהר חובה בשירות בתי הסוהר רואה את עצמו כסוהר

תמי עזרא:  אחד הדברים המשמעותיים בנוסף שעלו בוועדה של שר הביטחון והשר לבט"פ הקודמים הוא שמדובר במשימה לאומית

תמי עזרא:  זאת אומרת, אחד הדברים המרכזים שנידונו בהתחלה, לפני שבכלל רואים את האוכלוסייה עצמה, הוא האם מדובר במשימה לאומית

תמי עזרא:  ואכן הוחלט שמדובר במשימה לאומית, ולכן אנחנו בטח רואים אותה ככזאת וגם החיילים

תמי עזרא:      בשונה מיחידות אחרות ובשונה ממשטרת ישראל, לא מדובר פה במשימה שבעצם ניתנה לסיוע על תקינה קיימת

תמי עזרא:  מדובר במשימה בפני עצמה שהועברה עם מתקני צה"ל, שזו הייתה משימה צה"לית גם לפני עם סוהרי חובה ששירתו שם, היא עברה כמקשה אחת יחד עם כוח האדם, ונכון להיום, זה לא תוספת על

תמי עזרא:  אלה סוהרים שמשרתים בפועל בתפקידים עצמם

תמי עזרא:  הם הקו האדום בארגון

תמי עזרא:  אנחנו לא יכולים לבטל מישהו, כי בסוף אין לנו אנשים שיהיו באגף

תמי עזרא:  וזה משהו שהוא מאוד מאוד משמעותי

תמי עזרא:  מדובר ב-33% מהסגל של הביטחון של שירות בתי הסוהר

תמי עזרא:  זאת אומרת, ברגע שהם לא נמצאים, אין מי שיהיה במשימות שאליהן הם מתוקננים

תמי עזרא:      חשוב להגיד ששירות בתי הסוהר מאוד מאוד חושב – בעצם חשיבות החיילים מבחינתנו היא גבוהה

תמי עזרא:  אנחנו רואים אותם כפוטנציאל

תמי עזרא:  אנחנו רואים אותם כדור העתיד שלנו

תמי עזרא:  אנחנו רצינו שיישארו גם החיילים, ואנחנו חושבים שזה נכון שהם ימשיכו וישרתו בארגון

תמי עזרא:       אבל בסופו של דבר, אם מתקבלת החלטה, אנחנו כן מבקשים להבין את המשמעויות

תמי עזרא:  זאת אומרת, היום יש לנו 760 תקנים של סוהרי חובה בארגון

תמי עזרא:  לגייס בחצי שנה 760 תקנים, שזה בעצם נוסף על המצוקה התעסוקתית שקיימת לא רק בשירות בתי הסוהר אלא בכלל, זו משימה שדורשת התארגנות, היא דורשת תקציבים, תכף נפרט גם על זה

תמי עזרא:  במצבים האלה אנחנו נזדקק להמרה של תקנים כדי לגייס אוכלוסייה במקומה ואת כל הדברים הנלווים

תמי עזרא:  אני חושבת שבאמת צריך להבין שמדובר במשימה

תמי עזרא:  אנחנו לא רוצים לפגוע במבצעיות

תמי עזרא:  אנחנו בסוף עובדים מול אנשים, המשימה שלנו היא מול אנשים שרוצים להרע, שרוצים להפריע ושרוצים לגרום לדברים שליליים, והתפקיד שלנו הוא לעמוד מולם

תמי עזרא:  ולעשות את זה בלי כוח אדם שהוא מקצועי, מוכשר וקיים, יהיה מאוד קשה לבצע את המשימה הזאת

תמי עזרא:  וזה דבר שעלול למנוע מאיתנו לבוא ולסייע למדינה לעשות את המשימות שלה ולקלוט אפילו אנשים כשיש לנו אגפים שלא יכולים להיות מאוישים על ידי כוח אדם אחר

יולי יואל אדלשטיין: אני קצת הלכתי לאיבוד

יולי יואל אדלשטיין:  אז את לא תומכת בבקשת הממשלה?     

תמי עזרא: תראה, אנחנו שירות בתי הסוהר

תמי עזרא:  בסופו של דבר מה שיוחלט יקרה

תמי עזרא:  אנחנו כארגון חושבים שנכון שיהיו גם סוהרי חובה, ואמרנו את זה לאורך כל הדרך

תמי עזרא:  המשמעות של סוהרי חובה היא נכונה, היא טובה, גם לאומית וגם לשירות בתי הסוהר

תמי עזרא:  לא להסתכל על אירוע מזעזע, ואנחנו כבר דיברנו על זה בכל הוועדות, שעדיין אנחנו לא יודעים מה הסיכום המשפטי לגביו, אבל אנחנו לא רוצים שבסוף ארגון שלם על מאות חיילים ששירתו בעבר ומשרתים עדיין גם בהווה ייבחן לפי אירוע מסוים

תמי עזרא:  אנחנו חושבים שבאמת יש עבודה רבה, נכונה ואמיתית עם האוכלוסייה הזאת

תמי עזרא:  אנחנו עושים את זה בצורה טובה מאוד

תמי עזרא:  יש אפס סובלנות

תמי עזרא:  הנציבה מדברת על זה בכל רמה שרק מתאפשרת

תמי עזרא:  אנחנו היינו רוצים שסוהרי החובה יישארו

תמי עזרא:  אבל ברגע שיש החלטה, אנחנו ארגון כמו כולם, אנחנו נתיישר לפי ההחלטה הזאת

שלום דנינו: ובכל זאת, מה המשימות של החיילות היום?     

תמי עזרא: המשימות של החיילים, על פי האמנה - - -     

שלום דנינו: חיילות

תמי עזרא: לא, אלה חיילים וחיילות, אין הבדל

שלום דנינו: אז הן משמשות גם כסוהרות?     

תמי עזרא: משמשות גם כסוהרות ביטחון, הסוהרים והסוהרות, נשים וגברים, בכל מקום

ינון אזולאי: אגב, יש לכם - - -     

תמי עזרא: רגע, דקה

תמי עזרא:  אני אענה, ברשותכם

תמי עזרא:  הסוהרים והסוהרות, נשים כגברים, משרתים באותם תפקידים על פי היכולת של כל אחד ועל פי הבדיקות וכל אחד והייעוד שלו למשימה עצמה

תמי עזרא:  אין הבדל בין נשים לגברים

תמי עזרא:  זה שוויון מלא

תמי עזרא:  אני כן אומר, לשאלתך, שגם בתוך אגפים משרתים

תמי עזרא:  כשאנחנו מדברים על משימת אבטחה, משימת אבטחה היא גם בתוך האגפים

תמי עזרא:  אבל הם לא משרתים בגפם

תמי עזרא:  הם לא נמצאים לבד, הם נמצאים בזוגות ואף יותר

שרון ניר: בכל נקודת זמן, בכל נקודת זמן?     

תמי עזרא: בכל נקודת זמן, למעט נקודות – רגע, רגע

תמי עזרא:  ברגע שכולם סגורים, אגפים עצמם סגורים לחלוטין, זה הזמן היחידי שבעצם ניתן לרדת לאחד

תמי עזרא:  אבל אם יש איזשהו צורך כלשהו, לא משנה מאיזו סיבה, לפתוח, אף אחד לא יכול לפתוח, דרך אגב, גם לא איש קבע

שלום דנינו: מה חלקן מ-760, של החיילות?     

תמי עזרא: של החיילות? היום זה באזור ה-36% של נשים

שלום דנינו: ואי-אפשר לקבוע את הנוהל שהן לא יישארו בגפן אפילו שנייה אחת?     

שרון ניר: - - -     

תמי עזרא: לא

שלום דנינו: אבל היא אומרת שיש מצבים בלילה, כשהם סגורים

תמי עזרא: לא

שלום דנינו: סליחה

תמי עזרא: לא, לא

תמי עזרא:  אני אתייחס שוב

שלום דנינו: כן

תמי עזרא: אין הבדל בין אישה לגבר במשימות שמבצעים

תמי עזרא:  זה לא נכון רק לשירות בתי הסוהר

תמי עזרא:  זה נכון גם בצה"ל

תמי עזרא:  כל עוד היא עומדת בקריטריונים ועושה את המבדקים, מייעדים אותה לתפקיד מסוים

תמי עזרא:  בסופו של דבר, גם גבר וגם אישה לא נמצאים אחד על אחד עם אסיר

תמי עזרא:  אוקיי? אלא אם כן, זה בלילה כשהם נעולים בתוך התאים

תמי עזרא:  לא יכול להיות מצב, גם לא איש קבע, גם לא קצין, אסור לפתוח בלילה

תמי עזרא:  אסור לפתוח לבד

תמי עזרא:  ולכן אין מצב שסוהרים נמצאים באופן, כמו שדובר פה על מגע ישיר, לבד

תמי עזרא:  לא קיים, לא לאישה ולא לגבר

שלום דנינו: אבל אלה לא חדרים אטומים

שלום דנינו:  אני מבין, יש מגע של ראייה, דיבור?     

תמי עזרא: כן, בהחלט

שלום דנינו: אז זה לא אין מגע

שלום דנינו:  בוודאי שיש מגע

שלום דנינו:  עכשיו, לאור מה שקרה, אני חושב שצריך לקחת מקדם של ביטחון, שהילדות האלה לא יהיו שנייה אחת לבד במסדרונות של בתי הסוהר

שלום דנינו:  מה, זו בקשה כל כך מוגזמת לבקש את זה? תמיינו שם, תשבצו למשמרות לילה בחורים

שלום דנינו:  אי-אפשר להעמיד בחורה בת 18

שרון ניר: או שתי בנות ביחד

ניסים ואטורי: כן, או שתי בנות ביחד

שרון ניר: או שתי בנות ביחד

שלום דנינו: אבל זה בא ממצוקה של אחת בלילה

שרון ניר: אז רגע, אם אפשר עוד נתון לתת לנו כדי להשלים את הסקירה

שרון ניר:  מתוך 760 האלה כמה ממשיכים אצלכם לקבע?     

יולי יואל אדלשטיין: נאמר, נאמר, שרון

שרון ניר: נאמר?     

יולי יואל אדלשטיין: נאמר

יולי יואל אדלשטיין:  כבר נמסרו הנתונים האלה

תמי עזרא: כמעט 50%

תמי עזרא:  ודרך אגב, אני אגיד שאחוז הנשים שמבקשות להמשיך לקבע הוא אפילו גבוה יותר מגברים

תמי עזרא:  אפילו גבוה יותר

יולי יואל אדלשטיין: אורנה, את רצית לשאול משהו?     

אורנה ברביבאי: אני רוצה להתייחס, אם אפשר, כי אני רצה לוועדת החוקה במקביל

יולי יואל אדלשטיין: בבקשה, אני אתן לך להתייחס

יולי יואל אדלשטיין:  כן

אורנה ברביבאי: אני חושבת שהשאלה הגדולה קודם כול היא לגבי האחריות של הצבא ובכל מה שקשור לחיילים שמשרתים מחוץ ליחידות הצבא, כי במובן הזה היו לא מעט שאלות, אם הצבא הוא זה ששולח את החיילים, עד כמה הוא נושא באחריות למה שקורה מחוץ לסד"כ

אורנה ברביבאי:  אני חושבת שראוי להתייחס לשאלה כזאת, למרות ששמעתי את ודמני אומר שהורחבה האחריות

מירי פרנקל-שור: גם דוח חסון מדבר על זה

אורנה ברביבאי: מה?     

מירי פרנקל-שור: גם דוח חסון מדבר על זה

אורנה ברביבאי: שאלה נוספת שאני חושבת שנכון שתידון, ואולי נעסוק בזה גם בוועדת המשנה, היא לעניין הבקשה של הצבא לא לקצר שירות בגלל צורכי כוח אדם מאוד משמעותיים כשבמקביל יש הפנייה עדיין של היקף גדול ומשמעותי של כוח אדם ליחידות מחוץ לסד"כ

אורנה ברביבאי:      אני מפצלת בין ההתייחסות לכוח אדם במשטרה לחיילים וחיילות שעוברים למשטרה ולבין חיילים שעוברים לשב"ס

אורנה ברביבאי:  לא מזמן היינו בוועדה, נדמה לי, של מעמד האישה שהוצגו שם, או של מבקר המדינה

שרון ניר: ועדת ביקורת המדינה

אורנה ברביבאי: ועדת ביקורת המדינה, הייתה ועדה משותפת, שהציגה שם את הנתונים על הטרדות מיניות גם בשב"ס, ולא נחה דעתנו

אורנה ברביבאי:  זאת אומרת, אי-אפשר להגיד: זה אירוע מלפני שש שנים; עזבו, מאז שיפרנו

אורנה ברביבאי:  הנתונים שהוצגו היו נתונים עדכניים, ועדיין מאוד מטריד לשמוע על היקף הטרדות

אורנה ברביבאי:       אני חושבת שבנסיבות – אני כבר התבטאתי בעבר – לו זה תלוי בי, לו אני ראש אכ"א היום, לא היו מגיעים חיילים לשב"ס

אורנה ברביבאי:  ההארכה של חצי שנה כדי לאפשר התארגנות, בעיניי, צריכה להיות המקסימלית, ובוודאי מחייבת את השב"ס להציג איך הוא נערך גם בהיבטים תקציבים שהאוצר צריך לתמוך וגם בהקשרים של ארגון, כי בסוף מדובר במאות אנשים, איך הוא עושה את ההחלפה

אורנה ברביבאי:  כי אם לא ובעוד חצי שנה השב"ס יגיע ויגיד: אנחנו לא נערכנו ואין לנו ולא קיבלנו כלים ומענה – אנחנו נראה חיילים ממשיכים, תהיה הארכת תוקף של זה

אורנה ברביבאי:  אני חושבת שצריך לחדול את שיבוץ או הפניית כוח אדם מצה"ל לשב"ס

אורנה ברביבאי:  אני חושבת שבתחום הזה, יש ספק – אין ספק בכלל

אורנה ברביבאי:  גם אם זה היה בעבר וגם לנוכח ההטרדות האחרונות, אני חושבת שבשום פנים ואופן לא נכון להמשיך את הפניית כוח אדם לשב"ס

יולי יואל אדלשטיין: תודה

ניסים ואטורי: רגע, אני רוצה להשלים

ניסים ואטורי:  אני חיכיתי שהיא תסקור את המצב

יולי יואל אדלשטיין: בבקשה, חבר הכנסת ואטורי

ניסים ואטורי: היו מספר המלצות של מבקר המדינה

ניסים ואטורי:  קודם כול, שאלה ראשונה: האם הם מומשו, זאת אומרת, אם זה בוצע? למרות שצוות גרף אומר שאין מקום להבחין במגדר בעבודה של הסוהרים-חיילים, למה צריך להכניס חיילות, חיילות-סוהרות, לאגפים של גברים? למה לא לעשות הפרדה? אין לכם הפרדה? איך זה שסוהרות שומרות על אסירים ביטחוניים? למה אי-אפשר ליצור הפרדה? זה אחד

ניסים ואטורי:       שניים, מכניסים סוהר שהוא צעיר, הגיע מצה"ל, כן? בחור צעיר או בחורה צעירה

ניסים ואטורי:  למה לא לשים סוהר ותיק עם אחד צעיר? למה לשים אחד צעיר לבד או צעירה לבד? אני מסתכל על הילדה שלי

ניסים ואטורי:  אוקיי? הילדה שלי ביחידה מסוימת והיא מסתדרת יפה

ניסים ואטורי:  אבל במקרה הזה, להכניס איזו נערה תמימה שהרגע הגיעה לצה"ל, להכניס אותה לאגף עם רוצחים, לי זה נראה הזוי

ניסים ואטורי:  ומקרה כזה של מעשה מגונה – סליחה שאני אומר, זה איום ונורא – אבל יחסית למה שהוא מסוגל לעשות, זה עדיין קל

ניסים ואטורי:  ולא ברור הדבר הזה

ניסים ואטורי:  למה ההתעקשות עדיין להגיד: כן, היא תשמור לבד בשורה של תאים נעולים? זה לא מעניין

ניסים ואטורי:  למה אני צריך שהבת שלי תהיה במקום כזה? ואני מדבר על הבת שלי, אני מדמיין את הבת שלי במקום כזה

ניסים ואטורי:  למה היא צריכה להיות שם? ככל שהיא חזקה ונמצאת ביחידה מיוחדת בצבא, היא עדיין לא יכולה לשרת במקום כזה

ניסים ואטורי:  אוקיי? יכול להתעמת איתם אולי מעבר לזה, יש כוחות מזוינים שהולכים לקרב

ניסים ואטורי:  אבל למה להכניס סוהרת, ילדה בת 18, בת 19 אולי אחרי הכשרה, להכניס אותה עם אנשים שהם בכלל לא בני אדם? לא נראה לי הגיוני הסיפור הזה, וזה הגיוני גם שבסוף יהיה מעשה מגונה ואונס ואולי גם רצח בהמשך

ניסים ואטורי:       הוא כבול בידיים, מה זה אומר? זה אומר שמותר להכניס אותה? זה לפי צוות גרף

ניסים ואטורי:  אז אם צוות גרף אומר שאפשר לשים אותה יחד עם אסירים ביטחוניים כשהם כבולים בידיים, זה לא אומר כלום

ניסים ואטורי:  זה לא נותן להן שום הגנה

ניסים ואטורי:  זה לא בסדר

ניסים ואטורי:  צריך לשים מישהו ותיק יותר, יותר מבוגר

ניסים ואטורי:  יש גם תפקידים בצבא שאנשים מבוגרים יוצאים למשימות כאלה

ניסים ואטורי:  גם ביחידות מיוחדות יש יחידות מסוימות שרק בני 40 יוצאים למשימה

ניסים ואטורי:  ולמה כאן זה ככה? אני לא מבין את העניין הזה ואת ההתעקשות הזאת

יולי יואל אדלשטיין: תודה

ניסים ואטורי: אני מסכים עם חברתי אורנה, חברת הכנסת אורנה ברביבאי, על הנושא הזה

ניסים ואטורי:  אם לא הולך, לא תיקחו

ניסים ואטורי:  אל תיקחו

ניסים ואטורי:  תודה רבה

נאוה מימון: אני יכולה להוסיף?     

יולי יואל אדלשטיין: בבקשה, גברתי

יולי יואל אדלשטיין:  רק תציגי את עצמך

נאוה מימון: שלום

נאוה מימון:  שמי נאוה מימון

נאוה מימון:  אני ראש חטיבת התכנון בשירות בתי הסוהר

נאוה מימון:  אני רוצה על חלק מהדברים להשלים את הדברים של תמי

נאוה מימון:  קודם כול, מייד לאחר האירוע שקרה בגלבוע, הנציבה קיבלה החלטה שבלילות יהיו שני סוהרים באגפים ביטחוניים

נאוה מימון:  זאת אומרת שבלילה אין לנו סוהר יחיד באגפים

נאוה מימון:  יש שני סוהרים ערים

נאוה מימון:  אני אציין שמדובר בתוספת משמעותית של כוח אדם למשמרות, ושירות בתי הסוהר עושה את זה מעצמו תוך שחיקה של הקו האדום, כדי שסוהרים לא יהיו לבד באגפים בלילות

נאוה מימון:       מעבר לזה, אני רוצה לציין שבכל בית סוהר ביטחוני יש תמהיל קבוע של מספר סוהרי הקבע לבין סוהרי החובה

נאוה מימון:  זאת אומרת, התמהיל הוא אף פעם לא רק סוהרי חובה

נאוה מימון:  יש תמיד תמהיל שבו סוהרי החובה הם חלק הרבה יותר נמוך מסוהרי הקבע

נאוה מימון:  אז לא תמיד יוצא שסוהר חובה עובד עם סוהר חובה

נאוה מימון:  זה תלוי במשמרת

נאוה מימון:  אבל באופן עקרוני חייבים לציין שבאגפים הביטחוניים הסוהרים נמצאים מאחורי סורג ובריח באגפים

תמי עזרא: האסירים

נאוה מימון: האסירים נמצאים מאחורי סורג ובריח באגפים, מאחורי דלתות כבדות של ברזל

נאוה מימון:  יש להם בסך הכול צוהר עם חרכים

נאוה מימון:  זה לא שהם נתקלים בהם, חוץ מאשר בליווים שבדרך כלל גם סוהרי נחשון מבצעים את הליווים האלה

נאוה מימון:  אז רציתי, ראשית, להדגיש את הדבר הזה

נאוה מימון:       שנית, אני רוצה לציין ששירות בתי הסוהר יתיישר עם כל החלטה שהממשלה תקבל, למרות ששירות בתי הסוהר חושב שסוהרי החובה הם חלק חשוב מקבוצת הביטחון, מאוכלוסיית הביטחון בשירות בתי הסוהר

נאוה מימון:  ואני אציין גם שסוהרי החובה מתגייסים ואנחנו ככה יכולים לשמר כוח אדם שמכיר היטב את המערכת, וזה חשוב לשב"ס

נאוה מימון:       אבל במידה שתתקבל החלטה כזו, אני רוצה לציין שראינו בהצעת החוק, שמדובר כאילו אין תוספת תקציב

נאוה מימון:  אני חייבת להבהיר את הנקודה הזו

נאוה מימון:  התגמול שמקבלים חיילי חובה עומד על 30,000 ש"ח בשנה

נאוה מימון:  משכורת של סוהר קבע בשנה היא 240,000 ש"ח כולל הנלוות

נאוה מימון:  הפערים הם מאוד גדולים

נאוה מימון:  המרה של חיילי חובה, של 760 חיילי חובה, בשנה לתוספת התקציב זה 170 מיליון ש"ח

נאוה מימון:  אי-אפשר להגיד שהצעת החוק הזאת תעבור בלי תוספת תקציב לשירות בתי הסוהר

נאוה מימון:       מעבר לזה, אני רוצה לציין, מדובר בתוספת נכבדה

נאוה מימון:  זה לא כלום ושום דבר, וצריך להיערך לדבר הזה

נאוה מימון:  שירות בתי הסוהר צריך לעשות קמפיין גיוס חצי שנה

נאוה מימון:  זה פרק זמן מאוד קצר

נאוה מימון:  נציבת שב"ס ביקשה מהשר לעשות את זה במדורג במשך שנה, כדי שנוכל לעמוד בגיוסים

נאוה מימון:  אנחנו צריכים לעשות קמפיין

נאוה מימון:  אנחנו צריכים תוספת של משרדים

נאוה מימון:  אנחנו צריכים תוספת של כוח אדם שיעסוק בביטחון מידע ויקבל אליו סוהרים חדשים

נאוה מימון:  אנחנו צריכים לגייס את האנשים האלה, מדים חדשים, לוגיסטיקה, כל הדברים האלה מחויבים לבוא לידי ביטוי בתקציב שב"ס

נאוה מימון:  וזה לא הופיע בשום מקום בהצעת החוק

נאוה מימון:       עכשיו, אם שירות בתי הסוהר לא יקבל את התקציבים או לא יוכל לגייס את כל כוח האדם הזה בתוך חצי שנה, אנחנו לצערנו לא נוכל לקלוט עצורים נוספים בבתי הסוהר הביטחוניים

נאוה מימון:  לא נוכל, כי אין לנו כוח אדם

נאוה מימון:  כמו שראיתם, זה שליש מכוח האדם המבצעי שלנו

נאוה מימון:  שליש מכוח האדם, זה מאוד משמעותי

נאוה מימון:  זהו, זה מה שרציתי להגיד

יולי יואל אדלשטיין: תודה

שלום דנינו: בניגוד לאורנה, אדוני היושב-ראש, אני כן חושב שלשב"ס כן צריך לגייס חיילים, מכיוון שחלק מהאסירים, על מה שמדברים פה בשב"ס, זה בעצם אסירים שהמערכת הצבאית, המערכת השיפוטית הצבאית, מספקת לבתי הסוהר, בניגוד לאותם חיילי חובה שמשרתים במשטרה הכחולה שהאסירים שלהם בעצם זה של מערכת השיפוט האזרחית

שלום דנינו:  אז אם השב"ס מטפל בקטגוריה או באוכלוסייה שהיא בעצם של אסירים על רקע ביטחוני-צבאי, אז הגיוני שהם יקבלו

שלום דנינו:  כל הבקשה שלי היא: בבקשה, תראו איך אתם מגדילים את כמות הבנים ומקטינים את כמות הנשים למינימום, והנשים האלה לעולם לא יהיו במגע עם האסירים

שלום דנינו:  שום מגע

שלום דנינו:  אפילו לא שישמעו מתוך התא שמישהו קורא לחיילת כזאת שרמוטה או משהו דומה לזה, חס ושלום

שלום דנינו:  זו כל הבקשה שלנו

רותם סיוון: אני אשמח להתייחס גם, אם אפשר, מהמשרד לביטחון הלאומי

יולי יואל אדלשטיין: רק שנייה, בואי נשמע שני חברי כנסת

יולי יואל אדלשטיין:  יהיו התייחסויות עוד

יולי יואל אדלשטיין:  ואני דווקא מאוד אשמח לשמוע את המשרד לביטחון הלאומי, כי כפי שאמרתי, אני לא הבנתי מה הבקשה מאיתנו

יולי יואל אדלשטיין:  בשלב זה שמעתי על חצי שנה

יולי יואל אדלשטיין:  לא הבנתי מה המטרה של חצי שנה

יולי יואל אדלשטיין:  למה בעוד חצי שנה, גם אם נאריך רק לחצי שנה, לא יהיו כבר חיילים, כי אני לא שמעתי שאם נאריך רק לחצי שנה, אז כל אלה שמשרתים כרגע מייד יוחזרו על ידי תומכ"א לשירות אחר בצה"ל

יולי יואל אדלשטיין:  כלומר, יש פה הרבה אי-בהירות לגבי הסיכומים שקראנו עליהם בתקשורת ולגבי הבקשה

יולי יואל אדלשטיין:      חבר הכנסת אזולאי, חברת כנסת ניר, ואחר כך נשמע את נציגת משרד הבט"ל

ינון אזולאי: תודה רבה, אדוני

ינון אזולאי:  קודם כול, האמת קראתי בעיון רב את מה שהייעוץ המשפטי בעצם סיכם לנו את הכול

ינון אזולאי:  אבל אני רוצה להתחיל מהסוף, גם היושב-ראש נגע בזה

ינון אזולאי:  אתם אומרים שחצי שנה בעצם לא מספיקה לכם

ינון אזולאי:  אתם אומרים שבשביל לגייס את העובדים לשב"ס, זה לוקח יותר זמן

ינון אזולאי:  כרגע כל 760, מאוישים כל המקומות?     

יולי יואל אדלשטיין: לא

יולי יואל אדלשטיין:  73%

ינון אזולאי: אז קודם כול, יש לנו עוד 27% שלא מאוישים שכנראה לא צריכים אותם

שלום דנינו: זה לא חובה

שלום דנינו:  יכול להיות שאין מספיק חיילים שמסכימים

ינון אזולאי: הבנתי

ינון אזולאי:  הבנתי

ינון אזולאי:  אני מבין

יולי יואל אדלשטיין: בסדר

יולי יואל אדלשטיין:  אבל זה בפועל המצב

ינון אזולאי: כלומר, אנחנו מדברים על 73%

ינון אזולאי:  אני שואל, בתוך זה, יש לכם פילוח כל אחד במה נמצא?     

נאוה מימון: כן

נאוה מימון:  יש לנו פילוח

ינון אזולאי: אז קודם כול, הייתי שמח לקבל גם את הפילוח, כי אם אנחנו מדברים על עובדי מנהלה, זה צריך לבוא דווקא בצו של שר הביטחון, ולפי מה שאני רואה מהייעוץ המשפטי שהוציאו לנו איזשהו מסמך, אין צו של שר הביטחון בנושא הזה של עובדי מנהלה שהיה צריך לקבוע

ינון אזולאי:  והיום גם אם נמצאים שם סוהרים וסוהרות במנהלה, אז זה לא בדיוק על צו, כי אין צו כזה

נאוה מימון: מעטים מאוד

ינון אזולאי: אבל זה כרגע לא נמצא

ינון אזולאי:  אז השאלה גם כמה נמצאים שם, שזה לא אמור להיות בכלל

אמיר ודמני: לא

אמיר ודמני:  יש

נאוה מימון: 148 נמצאים

ינון אזולאי: 148

ינון אזולאי:  תורידי את ה-148 מ-500 ומשהו, שהם נמצאים על פי חוק והכול בסדר

ינון אזולאי:  אז אנחנו כבר מדברים על סדר גודל של 400

ינון אזולאי:  השאלה היא את 400 איש אתם מסוגלים לגייס בחצי שנה או לא מסוגלים

ינון אזולאי:  ואם לא, אז יכול להיות שההצעה שצריכה להיות פה – קודם כול שנבין שזה מה שאתם רוצים – אז ההצעה שצריכה להיות פה, ואולי בתוך זה להאריך בחוק שלוועדה תהיה אפשרות, על פי בקשת השר, להאריך את זה לעוד חצי שנה

ינון אזולאי:  אבל כמובן שצריך להתחיל את התהליך בגיוס

ינון אזולאי:  מה שאנחנו מבקשים פה – כי לא יכול להיות שהוראת שעה ממשיכה עוד שלוש שנים, ועוד חצי שנה, ועוד שלוש שנים, כי אני אף פעם – היועצת המשפטית – אף פעם אני לא מבין מה זה הוראת שעה

ינון אזולאי:  הוראת שעה: שנה, שעה, יומיים, חודש, שלוש שנים

ינון אזולאי:  בדרך כלל, זה 20 שנה

יולי יואל אדלשטיין: ינון, זה מאוד ברור

יולי יואל אדלשטיין:  מלחמה אצלנו זה שישה ימים

יולי יואל אדלשטיין:  מבצע זה 20 שנה

יולי יואל אדלשטיין:  זה ברור

ינון אזולאי: לא

ינון אזולאי:  אין בעיה

ינון אזולאי:  אבל אתה יודע, כשאתה רואה דבר שנמשך לאורך שנים, עשרות שנים, בוא תהפוך את זה להוראת קבע

יולי יואל אדלשטיין: ברור

ינון אזולאי: תגיד: אני רוצה פחות; כל שנה שיהיה את האפשרות להוסיף, לעשות, לפי המצב, בהוראת השר, באישור הוועדה, אני מבין את זה

ינון אזולאי:  אבל אי-אפשר לבוא ולעשות את זה כל פעם כהוראת שעה

ינון אזולאי:       והדבר האחרון, לגבי המשטרה, 1,161, נכון? זה מה שמבקשים

ינון אזולאי:  כמה היום מאוישים מתוך זה? סליחה, אני לא הייתי בהתחלה

אמיר ודמני: 90%

ינון אזולאי: 90%

ינון אזולאי:  שם זה נשמע יותר הגיוני, 90% שמאוישים

ינון אזולאי:  השאלה, לפי מה שאנחנו מבינים, שהולכת להיות תוספת תקציב במיוחד לכוח אדם, האם זה פותר לכם את הבעיה? ואז לא תצטרכו בכלל את החיילים האלה שבאים למשטרה

אמיר ודמני: זו שאלה שצריך לשאול את המשטרה

ינון אזולאי: לא, כי אתה ענית

ינון אזולאי:  אז לכן אני שואל אותך

אמיר ודמני: אנחנו מאיישים שם 90%, והסיבה שזה 90% כי חייל צריך להסכים או חיילת צריכה להסכים

ינון אזולאי: כן, כן, בוודאי

ינון אזולאי:  אז השאלה שלי למשטרה, ברגע שיש לפי תוספת תקציב, מה שנראה שהולכים לאייש תקנים נוספים, מדובר על אלפי תקנים נוספים, בתקווה שבעזרת השם יבואו וירצו, כי אנחנו מכירים את המשכורות של השוטרים, אנחנו יודעים שבאמת צריכים להוסיף להם, ואנחנו בעד, ואנשים היום בורחים, לצערנו, מהמשטרה

ינון אזולאי:  אבל לו ירצו באמת לפי התקציב שהולכים ומוסיפים, האם אתם תוכלו להגיד בעוד שנה: אנחנו גייסנו את האנשים, לא צריכים יותר את שירותי הצבא בעניין?     

אושרת אור אל: אני לא יכולה לומר דבר כזה מהסיבה הפשוטה שגם היום יש תקנים פנויים, ואנחנו צריכים לעבות את מערך כוח האדם במשטרת ישראל, והמשימות רק גדלות

אושרת אור אל:  אתה לא היית כאן, אבל גם שוחחנו על המצב היום במדינה

אושרת אור אל:  נכון לרגע זה, אנחנו עדיין צריכים את - - -     

ינון אזולאי: לא

ינון אזולאי:  אבל אם את מדברת על 1,161 תקנים ומדברים על אלפי תקנים נוספים, אז בעצם את אומרת שהעניין הוא זה לא כמו שהשב"ס אומר: יש לי בעיה תקציבית, תביאו לי את התקציב ל-760 עובדים חדשים, שאלה משכורות אחרות לגמרי ממה שמקבל חייל – אני מסתדרת, ככה היא אומרת

ינון אזולאי:  אני צודק או לא צודק? זה מה שהבנו מכם?     

תמי עזרא: ברמת העיקרון

ינון אזולאי: אני צודק ברמת העיקרון

ינון אזולאי:  את אומרת לי: גם אם תביא לי את הכסף הזה, וזה הולך להיות, יש לי בעיה בגיוס כוח אדם, ולכן אני רוצה את כוח האדם של הצבא ששם, לא בגלל סיבה תקציבית אלא בגלל סיבה מבצעית, שכרגע אין לנו אפשרות לאייש את התפקידים

ינון אזולאי:  אבל אני שואל אותך, נגיד שאיישנו את כל התפקידים וכולם עכשיו כרגע בגלל שהעלו את המשכורות, נתנו את כל מה שהיה צריך מסביב, את כל המעטפת, ובסופו של דבר השוטרים מרוצים ובאים לעבוד, ומילאתם את המכסות, אתם תצטרכו עדיין את הצבא?     

אושרת אור אל: ככל שנגדיל את מערך כוח האדם במשטרת ישראל וככל שנמלא את כל השורות, אני מניחה, אני רק יכולה להניח, שפחות נצטרך את חיילי החובה

אושרת אור אל:  יחד עם זאת, אנחנו מודעים למצוקת כוח האדם המאוד מאוד גדולה ולקושי שלנו לאייש את אותם תקנים שגם היום קיימים

אושרת אור אל:  זו שאלה מאוד היפותטית

ינון אזולאי: לא

ינון אזולאי:  זו לא היפותטית, כי זה הולך לקרות, ככה אנחנו מקווים

אושרת אור אל: בסופו של דבר, אדוני, אתה צריך גם bodies שימלאו את אותן שורות

ינון אזולאי: בסדר

ינון אזולאי:  אבל אם חוקרים את הבעיה למה יש עזיבה של שוטרים והרבה מדברים ונלחמים, ובצדק אמרתי, בגלל משכורתם של השוטרים, שצריך לעלות ותנאים מסביב, וזה בסדר גמור, וזה מה שצריך לעשות

ינון אזולאי:  אז אם אנחנו במסלול הנכון, אז בסדר, זה ייקח לנו שנה, ייקח לנו שנתיים, אנחנו יודעים צפי של עוד שנתיים-שלוש שנים, אנחנו יודעים שאנחנו פותרים את העניין הזה של הגיוס של חיילים למשטרה

ינון אזולאי:  זה מה ששאלתי וגם ענית על זה

ינון אזולאי:  תודה

יולי יואל אדלשטיין: שרון, בבקשה

שרון ניר: טוב

שרון ניר:  הנושא, בעיניי, מאוד מורכב

שרון ניר:  קודם כול, אני רוצה לומר שככל שמדובר בגיוס לצה"ל ובחוק שירות הביטחון, אנחנו ככלל צריכים לקבוע כאן כלל שחיילים מתגייסים לשירות בצבא

שרון ניר:  ולכן המספר הזה, כשאתה מסתכל עליו והוא מעוגן בהוראת שעה, הוא מספר שאנחנו צריכים לשאוף שהוא יהיה מצומצם יותר, כי זו התכלית של החוק

שרון ניר:  התכלית של החוק היא לגייס אנשים לצבא ושיבצעו שירות תקין במדינת ישראל

שרון ניר:  במיוחד כשמסתכלים על תכנון ארוך-טווח, ואני מניחה שצה"ל פה התייחס לעניין הזה, אז יהיו שינויים, והשינויים האלה יצטרכו בסוף לקבל החלטות לאן נכון להפנות את כוח האדם

שרון ניר:  נכון לפנות את כוח האדם בראשית הצירים וקודם כול, לפני הכול, לצבא

שרון ניר:  זו התכלית

שרון ניר:      ולכן אני חושבת שכשמסתכלים על המספר הזה צריך גם שתצאי מפה הנחיה שאולי שווה גם לבדוק רגע את המספרים

שרון ניר:  אני מצפה בהמשך לכל הוועדות שמונו כאן, כולל ועדת חסון האחרונה ועוד ועדה שראיתי של משרד הביטחון שהתייחסה לזה, אולי רגע נכון שתתבצע גם בקרה לגבי הצורך האמיתי של התקינה ואופן המיצוי של כוח האדם, למרות שבמידה מסוימת ועדת חסון התייחסה לזה

שרון ניר:  אבל לא הייתי מקבלת את זה כמובן מאליו

שרון ניר:  הייתי רוצה איזשהו סוג של בקרה של גורם שהוא ניטרלי so called, צה"ל, משרד הביטחון, צריך לקבוע מי יעשה את זה, אבל בעיניי זה מאוד מאוד חשוב

שרון ניר:       ולכן לא הייתי ממהרת לשנות את הטייטל של הוראת שעה, לא להוראת קבע ובטח לא לחוק, כי אנחנו מבינים שהנושא הזה נתון לשינויים, בטח בגלל צרכים של הצבא

שרון ניר:      הבקרה לדעתי צריכה להתבצע גם על המספר, אבל לא רק על המספר – על תנאי השירות ועל מעטפת השירות

שרון ניר:  וצריכה להיות בקרה לא רק לפני או תוך כדי שליחת החייל לביצוע השירות בשב"ס או במשטרה או במג"ב, אלא גם בקרה on going של הצבא על השירות של אותם מבצעי שירות, כי בעיניי יש פה איזה ניסיון באמת לאחוז את המקל משתי קצותיו

שרון ניר:  ואני אומרת, ככל שמדובר בסוף בחייל שמבצע שירות, אנחנו צריכים לוודא שכל התנאים שניתנים לו מקצה לקצה, כולל תנאי סיום השירות שלו והשחרור, שאני יודעת שזה מעוגן דווקא בחוק ומקבלים את זה כמו שצריך, הם כראוי

שרון ניר:  והייתי רוצה לראות איזושהי הסדרה של דין וחשבון שניתן למישהו, למישהו, או לוועדה או למשרד הביטחון או לצה"ל על מה שקורה עם החיילים האלה לא רק ביום הגיוס, אלא גם On going

שרון ניר:       עכשיו, הנושא שהכי מטריד ובאופן טבעי עורר את השיח, הוא באמת הטרדות מיניות נגד משרתות בגופים חיצוניים וגם בצה"ל

שרון ניר:  בסוף אנחנו מסתכלים על ההטרדות המיניות, זו סוגיה שתופסת את כולנו חזק בבטן, זו הבטן הרכה

שרון ניר:  כל אימא ששולחת ילדה וילד לשירות בצבא רוצה לוודא שסביבת השירות שלו מוגנת ושניתנים לו או לה כל הזכויות

שרון ניר:  ולכן הסיפור הזה של הטרדות מיניות צריך להיות באחריות כל גוף

שרון ניר:       אני אומרת את זה בצורה הכי ישירה

שרון ניר:  צריך להיות פה ניהול סיכונים, פשוט ניהול סיכונים

שרון ניר:  ומה שאנחנו ראינו בפרשת הסוהרות היה ניהול סיכונים לוקה בחסר

שרון ניר:  אם יוצא מצב שאסיר ביטחוני וסוהרת נמצאים ביחד במשך שעות רבות, בלי להבין מה קרה שם, זה ניהול סיכונים לוקה בחסר

שרון ניר:  אנחנו צריכים לצמצם ולייצר בסוף מצב שניהול הסיכונים שלנו הוא הרבה יותר מהודק

שרון ניר:  זה צריך להיות מבוקר על ידי מישהו וצריך רגע לראות שמטפלים בזה

שרון ניר:      דבר אחרון שאני רוצה לומר והוא בעיניי ראשית הצירים, והוא מאוד מאוד מתעתע, כן להמשיך או לא להמשיך

שרון ניר:  אז אני בעניין הזה חייבת לציין שאני מאוד זזה בכיסא, כי בסוף כשמסתכלים על אוכלוסיית הסוהרות שמתגייסות לצבא, זו אוכלוסייה שבסוף מבקשת לעצמה מוביליות תעסוקתית, הן מבקשות את השירות, שזה בעיניי תנאי לשבץ אותן או בשב"ס או במשטרה או במג"ב

שרון ניר:  והן רוצות גם אחרי זה איזושהי מוביליות תעסוקתית לשירות קבע, לשירות ארוך-טווח, והייתה פה התייחסות לעניין

שרון ניר:  ובעיניי, למנוע את זה מנשים שהן גם לפעמים מהפריפריה החברתית והגאוגרפית, מבקשות את זה לעצמן, למנוע את זה, זה לפגוע בהן

שרון ניר:  ולכן אני לא חושבת שצריך להתייחס באופן שונה כרגע לשב"ס

שרון ניר:  אבל כן לבקר ולהדק את כל מעגלי הבקרה בעניין הזה

שרון ניר:  זה הכול

יולי יואל אדלשטיין: תודה

יולי יואל אדלשטיין:  בבקשה, ההתייחסות

יולי יואל אדלשטיין:  אז נתחיל מהמשרד לביטחון הפנים ואחר כך התייחסויות נוספות

יולי יואל אדלשטיין:  אבל אני ביקשתי לחדד את הבקשה, כי אני קצת הולך לאיבוד

רותם סיוון: אוקיי

רותם סיוון:  אז אני רותם סיוון, מהייעוץ המשפטי במשרד

רותם סיוון:  מקודם הציגו את הרקע לחקיקה גם של ההסדר שלהם ביחס למשטרה וגם ביחס לשב"ס

רותם סיוון:  והרקע היה שונה, כשבמשטרה באמת היה צורך לתגבר, צורך ביטחוני שעדיין קיים

רותם סיוון:  לגבי השב"ס, זו משימה שהייתה בעבר של צה"ל והיא הועברה לשב"ס מתוך מחשבה ששירות בתי הסוהר הוא ארגון הכליאה בישראל והוא צריך לעשות את משימת הכליאה גם של אסירים ביטחוניים

רותם סיוון:  הצוות האחרון בנושא, שהיה צוות משותף גם של המשרד לביטחון לאומי וגם של משרד הביטחון, בחן את עצם השאלה של הצבת חיילים בשב"ס, לא עסק בכלל במשטרה, שאחת מההמלצות הייתה שבשלב הזה, הוא אמר שבעולם אוטופי היה ראוי שהמשימה תיעשה מקצה לקצה על ידי שב"ס, אבל במציאות שאנחנו נמצאים בה הוחלט כן להמליץ על הארכת הוראת השעה כשבזמן הזה תיעשה עבודת מטה להמרה של התקנים לתקני סוהרי קבע

רותם סיוון:       ההמלצות האלה וכל ההיסטוריה הוצגו בפני השר לביטחון לאומי

רותם סיוון:  הוא החליט בנוגע לשב"ס שהוא מעוניין לסיים את ההסדר הזה של הצבת חיילים בשב"ס, בין היתר, על רקע הפרשות שהתעוררו בשנה האחרונה

רותם סיוון:  החשיבה היא שמעכשיו יופסקו הגיוסים, בהנחה שהצעת החוק תעבור, יופסקו הגיוסים

רותם סיוון:  בחצי השנה הקרובה המצב יישאר איכשהו, כשכן הוא הנחה לעשות עבודה של שב"ס, למפות את התפקידים וככל הניתן שזה יהיה במעגל השני של האבטחה וכמה שפחות מגע ישיר של חיילים עם סוהרים

ינון אזולאי: רק שאלה בנושא הזה, אדוני היושב-ראש

ינון אזולאי:  ועדת כהן גם ביקשה להמליץ ולבדוק תוך כדי בתוך חמש שנים, האם זה נכון ובאילו תפקידים

ינון אזולאי:  13 שנים עברו מאז וזה לא נעשה

ינון אזולאי:  כלומר, איך אתם מצדיקים את זה שבחצי שנה תספיקו מה שלא הספיקו לעשות ב-13 שנה?     

יולי יואל אדלשטיין: אני לא חושבת שלא נבחנו התפקידים לאורך כל השנים

ינון אזולאי: לא

ינון אזולאי:  בכל מקרה, כשלא רואים מסקנות, מבחינתנו, לא נבחנו תפקידים

ינון אזולאי:  אז אני רוצה לדעת, כאילו אז קבעו יעד של חמש שנים, אולי ביעד של חצי שנה, זה נותן יותר לחץ כדי לסיים עם זה? אני תוהה, כי אני באמת לא יודע

ינון אזולאי:  כשאני מסתכל על ועדת כהן, ועדת חסון, כל הוועדות, הרי העלו חמש שנים, 13 שנה

ינון אזולאי:  אז מה קרה? למה בחצי שנה אתם חושבים שבאמת תצליחו לעשות את זה?     

רותם סיוון: קודם כול, השר מאמין שבחצי שנה זה יכול לקרות

רותם סיוון:  הוא לקח בחשבון את מה ששב"ס הציגו לו, כמה זמן לוקח להכשיר סוהר קבע

רותם סיוון:  הם אמרו שכחודשיים, כמה זמן לוקח לגייס

רותם סיוון:  והוא הבין שבחצי שנה אכן ניתן להיערך לזה

רותם סיוון:  גם שב"ס, בעקבות הנחיה שלו, הציגו תוכנית היערכות איך אפשר להיערך לזה

רותם סיוון:  אם צריך, הם יציגו את הדברים

יולי יואל אדלשטיין: אבל אני לא הבנתי

יולי יואל אדלשטיין:  להיערך למה? למציאות שלא יהיה אף - - -     

רותם סיוון: להיערך למציאות של גיוס סוהרי קבע במקום חיילי חובה

יולי יואל אדלשטיין: שיימשך שלוש שנים?     

רותם סיוון: לא, לא, לא

רותם סיוון:  אני אומר עוד חצי שנה

רותם סיוון:  ב-15 באוגוסט תסתיים - - -     

יולי יואל אדלשטיין: בעוד חצי שנה לא יהיה חייל או חיילת בשירות בתי הסוהר?     

יולי יואל אדלשטיין: כן

שלום דנינו: או לא יגייסו

ינון אזולאי: לא יגייסו

ינון אזולאי:  יהיה מה שקיים

ינון אזולאי:  760 יישארו

יולי יואל אדלשטיין: חברים, אני יודע מה אני שואל

יולי יואל אדלשטיין:  אני רק לא הבנתי מה עונים לי

יולי יואל אדלשטיין: אז אני אומרת, בהנחה שמה שהממשלה החליטה וביקשה מהכנסת, שזה להאריך את הוראת השעה עד 15 באוגוסט - -     

יולי יואל אדלשטיין: אוקיי

רותם סיוון: - - בהנחה שזה יאושר על ידי הכנסת - -     

יולי יואל אדלשטיין: כן

רותם סיוון: - - מאותו רגע לא יהיו גיוסים חדשים של שב"ס

יולי יואל אדלשטיין: מאוגוסט?     

יולי יואל אדלשטיין: מעכשיו, מעכשיו, מהרגע שזה יאושר

שלום דנינו: ומי ששם זה כולל אותם

יולי יואל אדלשטיין: אוקיי

יולי יואל אדלשטיין:  טוב

רותם סיוון: שבחצי השנה הזאת החיילים ימשיכו לשרת בשב"ס, כשהמטרה היא שיהיה כמה שפחות מגע ישיר בין חיילים לאסירים, וכן לצמצם את התפקידים ממעגל השני של האבטחה ככל שניתן

רותם סיוון:  השר מבין שמהיום למחר זה משהו מורכב לעשות, ולכן באופן הדרגתי בחצי שנה הקרובה, וכן אחרי מה-15 באוגוסט, כמו שאנחנו מבינים את זה, אין בעצם עוד הסדרה חוקית להמשיך את הצבה שלהם בשב"ס

ינון אזולאי: כלומר, גם מי שיש להוציא?     

יולי יואל אדלשטיין: זאת אומרת, גם סוהרת חובה, כפי שזה מכונה, שהתחילה את השירות - -     

ינון אזולאי: להוציא אותה

יולי יואל אדלשטיין: - - להוציא אותה אחרי 15 באוגוסט

יולי יואל אדלשטיין: כן

יולי יואל אדלשטיין:  אז כמו שאמרתי, הוראת השעה מאפשרת את עצם הצבה

יולי יואל אדלשטיין:  ברגע שהיא פוקעת, אין עוד הסדרה חוקית

שלום דנינו: לא, לא, לא

שלום דנינו:  זה לא המצב המשפטי

מירי פרנקל-שור: אבל, רותם, אנחנו ערכנו בירור עם משרד הביטחון

מירי פרנקל-שור:  אנחנו מבינים שבפברואר יש גיוס מיועדות – הינה, ודמני אפילו מהנהן - -     

אמיר ודמני: נכון

מירי פרנקל-שור: - - הצבה חדשה של 65 סוהרים וסוהרות

רותם סיוון: כן

מירי פרנקל-שור: אבל זה בעצם סותר את מה שאת אומרת

שלום דנינו: יפסיקו אותם באוגוסט?     

מירי פרנקל-שור: לא

מירי פרנקל-שור:  אז אין מלכתחילה - - -     

רותם סיוון: אין מלכתחילה

רותם סיוון:  אתה מגייס אותם

ינון אזולאי: לא

ינון אזולאי:  אבל אם הייתם אומרים לנו שעכשיו לא מגייסים - -     

מירי פרנקל-שור: הן מגויסות - - -     

ינון אזולאי: - - זה נשמע יותר הגיוני מאשר להגיד להן עוד חצי שנה: לכו

מירי פרנקל-שור: משרד הביטחון אמר שאותן סוהרות שמגויסות, אותם חיילים מיועדים להצבה בשב"ס, נכון, פזית?     

פזית תדהר: נכון

מירי פרנקל-שור: אז זה לא עולה בקנה אחד עם מה שאת אומרת

רותם סיוון: אני מודה - - -     

מירי פרנקל-שור: רק שנייה

מירי פרנקל-שור:  המענה הוא לא בהארכה של חצי שנה

מירי פרנקל-שור:  אנחנו יכולים לכתוב הוראת מעבר, אבל אין הצדקה להארכה אפילו בחצי שנה

רותם סיוון: נכון

מירי פרנקל-שור: הכנסת יכולה להחליט שהיא לא מאריכה את הוראת השעה

יולי יואל אדלשטיין: אם אין יותר גיוסים, אז אין יותר גיוסים

ינון אזולאי: לא

ינון אזולאי:  אתה צריך את הוראת המעבר

מירי פרנקל-שור: וצריך לכתוב הוראת מעבר שמי שמשרת ממשיך לשרת

אמיר ודמני: לא

אמיר ודמני:  אבל זה לא מדויק

אמיר ודמני:  זה לא מדויק

אמיר ודמני:  כדי להשאיר חיילים – אני לא מדבר רק על הגיוס, למרות שאני מכיר שאנחנו ממשיכים לגייס עד אוגוסט - -     

מירי פרנקל-שור: זו נקודה שאני חושבת - - -     

יולי יואל אדלשטיין: ברור

אמיר ודמני: - - אבל גם כדי להשאיר חיילים נדרש את האישור שלכם

יולי יואל אדלשטיין: זה מה שמציעה היועצת המשפטית כרגע, כן

יולי יואל אדלשטיין:  לכן אני מנסה לרדת לפרטים של הסיכום הזה שקראתי עליו בתקשורת ואחר כך קיבלנו בקשה של הארכה לחצי שנה

יולי יואל אדלשטיין:  מה המטרה כאן? אם המטרה היא באמת שמ-16 באוגוסט לא יהיו יותר חיילים / חיילות בשירות בתי הסוהר, תרשו לי לומר מניסיוני כבר הלא כל כך צנוע בבניין הזה, שזה לא יקרה

יולי יואל אדלשטיין:  אבל אם זאת המטרה, אז אפשר לשאוף אליה

יולי יואל אדלשטיין:  אנחנו אנשים שאפתניים

קריאה: זאת המטרה

ינון אזולאי: גם יותר מזה

ינון אזולאי:  אמרתם שבפברואר יש עוד 65 חיילים

יולי יואל אדלשטיין: זה בכלל

ינון אזולאי: זה אמור להיכנס לתקוף, כלומר, לא לגייס אותם בכלל

ינון אזולאי:  אי-אפשר לעשות איתם - - -     

יולי יואל אדלשטיין: ינון, הוועדה כאן תצטרך להכריע, כי אני מבין שאין פה בהירות

יולי יואל אדלשטיין:  יש גוף רציני ביותר שמיוצג כאן, שנערך לגיוס עכשיו של 65 סוהרי חובה, סוהרים וסוהרות

יולי יואל אדלשטיין:  הם יקבלו הכשרה מצוינת ויהיו - -     

ינון אזולאי: שהיא חודשיים לבד, ההכשרה הזאת

ינון אזולאי:  ואחרי ארבעה חודשים תבואו עוד פעם

יולי יואל אדלשטיין: - - כמו שנאמר, הם יהיו כמו סוהר ואפילו יפתחו חלומות להישאר קבע בשירות בתי הסוהר, ואחר כך יעברו להיות תומכי לחימה

נאוה מימון: אבל אין טעם בזה

שלום דנינו: סליחה, משרד לביטחון פנים

שלום דנינו:  אני חושב, אדוני היושב-ראש, שאין לנו על מה להחליט אם אנחנו לא יודעים

שלום דנינו:  הם צריכים לבוא עם הצעה מסודרת

יולי יואל אדלשטיין: קודם כול, היום, לידיעת חברי הכנסת, אנחנו לא מתכוונים להצביע

יולי יואל אדלשטיין:  אנחנו בהחלט פה מנסים לברר את כל הפרטים

יולי יואל אדלשטיין:  אבל אני חושב שבאמת לקראת מחר צריכים לקבל פה תיאום הרבה יותר ברור בין משרד הביטחון, תומכ"א, לבין המשרד הביטחון הלאומי

רותם סיוון: אני חושבת שזה היה ברור

רותם סיוון:  אני  מבינה שלא, אז בהחלט - - -     

יולי יואל אדלשטיין: עמדת השב"ס שנציגת השב"ס הסבירה לנו בצורה מאוד, הייתי אפילו אומר, מאוד אמוציונלית ומשכנעת למה ההסדר הזה של חצי שנה לא כל כך, לא יכול לומר על אישה שנמצאת כאן במדים, לא מקובל עליה, כי זה דרג מדיני, אבל שכנראה יש הרבה שאלות לגבי הדבר הזה

ינון אזולאי: שהוא לא ישים, הוא לא ישים

יולי יואל אדלשטיין: כן

שלום דנינו: ומשרד האוצר לא אומר שזה מלווה בתקציב

קריאה: נכון

שלום דנינו: את זה לא שמענו

יולי יואל אדלשטיין: כן

יולי יואל אדלשטיין:  מבחינת האוצר, שמענו שהכול בסדר ולא צריך לשנות כלום

יולי יואל אדלשטיין:  אז זה גם כן קצת - - -     

עידו חי: לא שהכול בסדר

תמי עזרא: אדוני, אני רוצה בבקשה, ברשותך, רק לדייק

עידו חי: רק רגע, אני אשלים

יולי יואל אדלשטיין: אני לא ניסיתי לסבך אותך, חס ושלום

תמי עזרא: אני אומרת שאנחנו בסופו של דבר באנו, כפי שצוין פה, למשרד עם תוכנית מאוד מאוד ברורה של איך אנחנו בעצם מנהלים את האירוע הזה, וזה אירוע, וצריך להבין שזה אירוע

תמי עזרא:  מה שאנחנו מציינים פה בוועדה שאנחנו לבד, בלי התקציבים שנאוה עוד לא סיימה לומר, אבל באמת בלי כל המעטפת הזאת, לא יכולים

תמי עזרא:  אם מחר בבוקר אנחנו מתחילים, אנחנו יודעים בקושי רב לעשות את הדברים, כי אנחנו בסוף ממלאים את ההנחיות שיינתנו לנו

תמי עזרא:  אין לנו בכלל ספק בזה

תמי עזרא:  אבל אנחנו צריכים את הסיוע ואת מה שבעצם אנחנו נדרשים, התוכנית שבעצם ביקשנו

יולי יואל אדלשטיין: אני יכול לשאול אותך שאלה תיאורטית, כי אני לא בא מטעם משרדי ממשלה עם בקשות לוועדה, אבל אילו היו מונחות בפנינו שתי בקשות, אחת שאומרת – מירי, היועצת המשפטית קוראת לזה כן הוראות מעבר – נגיד שאנחנו, בשפה עממית ופשוטה, אנחנו לא עושים יותר גיוסים חדשים

יולי יואל אדלשטיין:  יש X סוהרי חובה כרגע

יולי יואל אדלשטיין:  אנחנו ניתן להם לסיים את השירות, מי ילך לקבע, כמה שזה יימשך, תוך הקפדה על כל הדברים שחבר כנסת דנינו ואחרים דיברו עליהם, זה מובן מאליו, אבל נוסיף את זה גם לפרוטוקול, לבין המציאות, כפי שמסתמנת כרגע שב-15 באוגוסט שמים - -     

שלום דנינו: גרזן

יולי יואל אדלשטיין: - - גרזן ואין יותר, מוציאים את כולם, מחזירים לכל מיני תפקידים אחרים

יולי יואל אדלשטיין:  באיזו משתי האופציות את היית בוחרת מבחינה המקצועית שלך? אני לא אמרתי שיש בקשות כאלה

יולי יואל אדלשטיין:  תיאורטית לגמרי, אני שואל

תמי עזרא: תיאורטית, אנחנו מאמינים שההדרגה יכולה לסייע לנו לעמוד במשימה, בכל שלב שהוא

תמי עזרא:  אבל אני שוב חוזרת ואומרת, וחשוב לי לציין את זה, אנחנו הצגנו מול המשרד לביטחון הלאומי תוכנית עמידה ביעד שהוצב לנו

תמי עזרא:  שוב, אני מחדדת את זה, שזה דורש פשוט היערכות משותפת, כי בסוף המשימה היא משימה לאומית

תמי עזרא:  היא לא רק משימה של שירות בתי הסוהר

תמי עזרא:  זאת משימה שאנחנו נדרשים ואנחנו עושים אותה בצורה הכי טובה שאנחנו יכולים לעשות אותה, ואנחנו נמשיך כך

יולי יואל אדלשטיין: רק שאלה אחת שהייתי רוצה לחדד גם בנוכחות כל הגורמים, לרבות האוצר, את אמרת ובצדק מבחינתך, גם הקולגה שלך, שסוהר או סוהרת חובה וסוהר קבע בעצם מבחינת ההכשרה והיכולות הם באותה רמה

יולי יואל אדלשטיין:  אבל אם אנחנו כרגע נכבה את ההקלטה של הפרוטוקול ונגיד באופן אמיתי, אם אנחנו מוציאים את אותם 500 ומשהו סוהרי חובה, ואתם יושבים למשא ומתן על סוהרי קבע במקומם, כמה תקנים של סוהרי קבע יכולים לתת מענה? הרי התשובה אחד על אחד היא ברורה

יולי יואל אדלשטיין:  אבל אם זה לא אחד על אחד?     

תמי עזרא: זה לא יכול להיות, לא אחד על אחד, מכיוון שזו משימה שהגיעה עם תקינה מוגדרת של בית סוהר

תמי עזרא:  היא הגיעה ככה מצה"ל

ינון אזולאי: רק להמשיך את השאלה של היושב-ראש

ינון אזולאי:  אז מה שאתם אומרים בעצם שיכול להיות שבתוך חצי השנה, אם אנחנו הולכים למהלך הזה, הרי אין לכם תקציב יש מאין, אתם צריכים להוציא את זה ממקורות אחרים

תמי עזרא: נכון

ינון אזולאי: מה ייפגע?     

נאוה מימון: לא ממקורות אחרים

נאוה מימון:  זה תוספתי

יולי יואל אדלשטיין: מתוספת תקציבים

נאוה מימון: זה תוספתי

נאוה מימון:  אין לי ממקורות אחרים

ינון אזולאי: אתה ראית שיש משהו בהצעה הזאת תוספתי?     

יולי יואל אדלשטיין: לא

ינון אזולאי: יפה

נאוה מימון: אין, נכון

ינון אזולאי: אז לכן אני אומר זה יצטרך להיות מבפנים

נאוה מימון: לא

נאוה מימון:  אין לנו

נאוה מימון:  לא אפשרי

ינון אזולאי: אם מבפנים, אז זה ייפגע

ינון אזולאי:  אם לא מבפנים, אז כלומר הם לא מצליחים ליישם, עם כל הרצון הטוב

ינון אזולאי:  אתם בסדר

ינון אזולאי:  אתם תיישמו

ינון אזולאי:  אבל אני אומר לך שבפועל גם אם תרצו ליישם, אם אין פה בתוך זה, כמו שבאוצר הייתי שמח לשמוע, אבל אני שומע שאין איזה משהו, תקציבים, אין תקציבים, אז עזבו

ינון אזולאי:  זה לא ייושם

ינון אזולאי:  זו סתם עוד הארכה

שלום דנינו: אין גם תקציב

שלום דנינו:  אני חושב כל הדיון הזה שעשיתם, שאתם מדברים עליו, הוא השאיר הרבה הרבה דברים ריקים, הרבה חורים שחורים

נאוה מימון: נכון

נאוה מימון:  אני רוצה גם להבהיר

ינון אזולאי: אגב, התלונות לא אליכם

נאוה מימון: לא

נאוה מימון:  אבל אני רוצה להבהיר לגבי השאלה של היושב-ראש, רגע

נאוה מימון:  מה שסוהרי חובה עושים במשמרת שלהם עושה סוהר קבע

נאוה מימון:  זאת אומרת, אני לא יכולה לעשות המרה אחרת

נאוה מימון:  זה לא סוהר קבע שווה שני חיילי חובה

נאוה מימון:  לא

נאוה מימון:  הם עושים את אותה עבודה

נאוה מימון:  הם נמצאים במשמרת כמו כל סוהר קבע

נאוה מימון:  אני לא ממירה אותם, שמה רק חצי או פי שניים

נאוה מימון:  זה לא הולך ככה

שלום דנינו: ההפך, הם כל הזמן - - -     

יולי יואל אדלשטיין: אז איזה עולם דמיוני, באיזה עולם דמיוני באים אלינו בבקשה – אני באמת לא יודע איפה אנשים חיים – שבעוד חצי שנה מעכשיו, ב-15 באוגוסט, יהיו עוד 600 סוהרים בתקן קבע עם כל התנאים, עם המשכורות ועם ההכשרה הנדרשת - -     

שלום דנינו: ובלי תקציב

יולי יואל אדלשטיין: - - ובלי שראינו באמת איזשהו אזכור תקציבי?     

ינון אזולאי: אולי לאוצר יש פה כסף שהוא הביא

ינון אזולאי:  אולי לשמוע?     

יולי יואל אדלשטיין: כן

יולי יואל אדלשטיין:  לא, זה קצת - - -     

ינון אזולאי: לפעמים באים עם ארנק, בוא נשמע אותם

עידו חי: אין לי בעיה להתייחס גם

עידו חי:  כמו שאמרתי בתחילת הדיון, מן הסתם נכון היה לדעתנו להתקדם לפי המלצות הצוות שקבע שנכון יהיה לצאת לעבודת מטה מסודרת שתארך שלוש שנים שבהן אנחנו נייצר את המתווה הזה

עידו חי:  ככל שזה מה שהוחלט על ידי השרים, אנחנו נצטרך למצוא במסגרת התקציב הקרוב את המקורות לטובת העניין הזה

עידו חי:  מן הסתם זה יצטרך להיות במסגרת תוספת המשאבים למשרד לביטחון הלאומי

עידו חי:  לא מיטבי עד הסוף, אבל אם זה מה שהוחלט על ידי הממשלה, אנחנו נצטרך להיכנס ולעמוד בזה

ינון אזולאי: שאלה, הרי בנושא תקציבי אתה אומר אנחנו נצטרך להתכנס ולמצוא את הכסף לנושא הזה, כי הכסף צריך להיות פה, נכון? על זה אתה מסכים?     

עידו חי: העלויות של המהלך הזה נאמדות בין 200-180 מיליון שקל

שלום דנינו: 200 מיליון

ינון אזולאי: יפה

ינון אזולאי:  אז צריך כסף, נכון? עכשיו, הם לא יכולים, ממה שאנחנו מבינים קצת במשרדי הממשלה, אתה לא יכול להתחיל להוציא מכרזים לפני שיש לך לזה כיסוי תקציבי, נכון? אנחנו נמצאים בתקציב המשכי

ינון אזולאי:  תקציב המשכי ייגמר

ינון אזולאי:  התקציב יוגש רק בסוף יוני, אנחנו נאשר אותו פה בכנסת

ינון אזולאי:  כלומר, תיתן להם חודש ושבוע, במקרה הטוב, לגייס אנשים

ינון אזולאי:  אתם מסוגלים לצאת לגיוסים בתוך חודש ושבוע?     

נאוה מימון: לא

נאוה מימון:  גם רצינו להגיד שאנחנו צריכים תקציב חירום, כי אחרת לא נוכל לגייס

ינון אזולאי: אדוני היושב-ראש, אתה מבין שבסופו של דבר, מה שמביאים אותנו, יש עכשיו תקציב המשיכי

ינון אזולאי:  בתקציב המשכי הוא לא יכול להבטיח כלום

ינון אזולאי:  חכה לתקציב שיבוא

יולי יואל אדלשטיין: ברור

ינון אזולאי: כשהתקציב יבוא בסוף יוני, יישאר להם הרי בסך הכול חודש ושבוע לגייס אנשים, להוציא למכרזים, להערות הציבור

ינון אזולאי:  אני לא צריך להגיד לך

יולי יואל אדלשטיין: ינון, אני לא רוצה לכפות את דעתי על שאר חברי הוועדה, אבל אני חושב שאנחנו מחר צריכים לגבש איזושהי הצעה למה שאמרתי, לאיזשהו, למעבר הדרגתי

יולי יואל אדלשטיין:  יצאו חיילי חובה, סוהרי חובה, ייכנסו במקומם סוהרי קבע

יולי יואל אדלשטיין:  זה יהיה התהליך גם מבחינת הגיוס, גם מבחינת התקצוב

יולי יואל אדלשטיין:  ואנחנו נצטרך לראות שבאמת יש תקצוב בתקציב של שנה הבאה, כי כל השאר, אתה יודע איך זה ייגמר, שמונה ימים לפני סיום כנס הקיץ של הכנסת, יבואו נציגי המשרד לביטחון הלאומי לוועדה ויבקשו הארכה בעוד חצי שנה, כי לא הספיקו להיערך

שלום דנינו: נכון

שלום דנינו:  זה מה שיקרה

ינון אזולאי: רק אם אפשר, לפנים משורת הדין, שתעשה – אתה שמעת על ההסכמים בתקשורת

ינון אזולאי:  אם אפשר להעביר להם את מה שעובר פה לא דרך התקשורת, אפילו לשלוח להם את הפרוטוקול, למשרדים, כדי שיידעו שדיברנו על זה

ינון אזולאי:  אנחנו נהיה איתם יותר הוגנים

יולי יואל אדלשטיין: טוב

ניסים ואטורי: חשבתי שאתה רוצה להעביר להם גזרי עיתון

ינון אזולאי: לא, לא

ינון אזולאי:  זה צריך מחר

יולי יואל אדלשטיין:  חברים, יש עוד התייחסויות להיום?     

אמיר ודמני: כן

יולי יואל אדלשטיין: בבקשה

אמיר ודמני: אני ברשותך, מכיוון שזה נאמר יותר מפעם אחת, גם על ידי חברת הכנסת ניר וגם על ידי חברת הכנסת ברביבאי, לגבי האחריות של צה"ל

אמיר ודמני:  אני אמרתי את זה בפתח הדברים

אמיר ודמני:  אני אגיד את זה שוב

אמיר ודמני:  צה"ל, לאור מסקנות חסון, מילא את מסקנות חסון באופן מלא ועשה את כל הפעולות הנדרשות כדי שחיילים וחיילות מחוץ לצה"ל, כל עוד יש הנחיה חוקית שהם יהיו שם, הם ישרתו בתנאים שהם הולמים את התנאים שנהוגים בצה"ל

אמיר ודמני:  והסברתי גם שמנהלים על זה ביקורות ובקרה באופן מתמיד

אמיר ודמני:  ככה שכל עוד אנחנו שולחים חיילים, אנחנו שולחים אותם למקומות שאנחנו יודעים להגיד שאנחנו מבטיחים את התנאים שצריכים להיות בתוך צה"ל

אמיר ודמני:  וזה נאמר יותר מפעם אחת

אמיר ודמני:  אמרה פה חברת הכנסת ברביבאי שלו הייתה ראש אכ"א, היא לא הייתה שולחת

אמיר ודמני:  נעשו הרבה מאוד פעולות כתוצאה מהדבר הזה, כדי לוודא את הנושא הזה

אמיר ודמני:  זה דבר ראשון שרציתי להגיד

אמיר ודמני:       הדבר השני, אנחנו לפחות נערכנו להמשיך את הגיוסים עד חודש אוגוסט

אמיר ודמני:  ובהתאם לזה, ביקשנו את ההוראה של חצי שנה

אמיר ודמני:  אם יוחלט אחרת, אנחנו ניערך בהתאם

אמיר ודמני:  לפחות זאת הייתה הבנה שלנו כשאני הגעתי לדיון הזה

יולי יואל אדלשטיין: הבנתי

שלום דנינו: ביקשתם חצי שנה בשביל לדעת מתי להפסיק לעשות גיוסים?     

יולי יואל אדלשטיין: לא, לא

יולי יואל אדלשטיין:  אבל, שלום, מה שמתגלה פה בדיון הזה פשוט זה סתירה מוחלטת

שלום דנינו: נכון

יולי יואל אדלשטיין: צה"ל רוצה לגייס כשבמשרד ביטחון הלאומי מבקשים לסיים ב-15 באוגוסט

יולי יואל אדלשטיין:  זה דבר שבוודאי שאנחנו לא נוכל להסכים עליו כוועדה, או שכך או שכך, אבל לא כמו שהוא

פזית תדהר: אפשר גם?     

יולי יואל אדלשטיין: בבקשה

פזית תדהר: אני רוצה להוסיף עוד שני דברים

פזית תדהר:  קודם כול, בעניין התקציבי, בדיון שהתקיים בשבוע שעבר בממשלה כשאושרה הצעת החוק, הנושא התקציבי עלה, ולפחות ממה שאני ככה הבנתי מהשיח בין השרים, זה בהחלט נושא שאמור להידון בין השר לביטחון לאומי לבין שר האוצר במסגרת דיוני התקציב

יולי יואל אדלשטיין: יפה

פזית תדהר: זה עניין אחד

פזית תדהר:  זה כמובן עוד לא נסגר

פזית תדהר:  זאת גם הסיבה שהשר לביטחון הלאומי ביקש את התקופה הזאת של חצי שנה כדי לסגור גם את הפן התקציבי

שלום דנינו: סליחה, יולי, כשמאשרים את התקציב, ממתי הוא יתחיל?      

יולי יואל אדלשטיין: הוא יתחיל מיום קבלתו, אבל זה ודאי שבמקרה הטוב, זה יתחיל ביולי משהו כזה, במקרה הטוב

ינון אזולאי: סוף יוני

קריאה: יוני-אוגוסט

יולי יואל אדלשטיין: כן

יולי יואל אדלשטיין:  כן, סליחה

יולי יואל אדלשטיין:  בבקשה, גברתי

פזית תדהר: אני רוצה להוסיף עוד איזה משהו לגבי הוועדה בראשות איתמר גרף, ראש אגף התכנון במשרד הביטחון

פזית תדהר:  זאת באמת ועדה בין-משרדית שהוקמה על ידי השרים הקודמים בעקבות הפרסומים הקשים בתקשורת

פזית תדהר:  הוועדה הזאת, להבדיל מוועדת חסון שבדקה את תנאי השירות ואת מעטפת השירות, באמת דנה בשאלת היסוד של עצם הצבת החיילים בשירות בתי הסוהר

פזית תדהר:  אנחנו הגענו למסקנה שמלכתחילה האירוע הזה היה אמור להיות זמני, כדי לתת לשב"ס איזושהי תקופת התארגנות, כשהם קיבלו על עצמם בעצם את המשימה של כליאת האסירים הביטחוניים

פזית תדהר:  זה הוארך מעת לעת, כמו שאנחנו יודעים

פזית תדהר:  אבל בעצם הוועדה הזאת, למיטב ידיעתי, הייתה הראשונה שבאה ואמרה: צריך לסיים את האירוע הזה, אבל לא בצורה מיידית, אלא כן לעשות את זה באיזושהי צורה הדרגתית - -     

יולי יואל אדלשטיין: ברור

פזית תדהר: - - לעשות עבודת מטה, להאריך את הוראת השעה, במקביל את המספרים של החיילים להוריד באופן הדרגתי

פזית תדהר:  ההמלצות האלה הוצגו גם לשר הביטחון הנוכחי, גם לשר לביטחון הלאומי

פזית תדהר:  הם קיבלו  למעשה את ההמלצה, אבל הם החליטו לקצר את לוחות הזמנים, באמת לקבוע רק את אותה חצי שנה

פזית תדהר:  אנחנו עד מחר באמת נבדוק שוב גם אצלנו בבית מה המשמעות של החצי שנה הזאת, האם לאפשר גיוסים נוספים או לא, כי בעצם אנחנו מבינים שאם הוראת השעה פוקעת עוד חצי שנה, אז גם החיילים שמוצבים שם היום לא יוכלו בעצם לסיים שם את שירותם

פזית תדהר:  אז אנחנו נבדוק את העניין הזה ונחזור עם תשובה מחר

ינון אזולאי: אגב, היועצת המשפטית, אנחנו יכולים להחליט שלא יהיו גיוסים

ינון אזולאי:  אם מחליטים על חצי שנה באיזושהי דרך, אפשר להחליט שלא יהיו גיוסים, נכון?     

מירי פרנקל-שור: נכון

מירי פרנקל-שור:  זה מה שאני הצעתי

ינון אזולאי: זה לא סותר

ינון אזולאי:  בסדר

יולי יואל אדלשטיין: נכון

מירי פרנקל-שור: זה מה שהצעתי, שאם לא יהיו גיוסים, אנחנו פשוט ניתן את המענה

יולי יואל אדלשטיין: הוראת מעבר לאלה שכבר נמצאים, נמצאות, בשירות

יולי יואל אדלשטיין:  כן

ינון אזולאי: הוראת מעבר

ינון אזולאי:  כן

מירי פרנקל-שור: שימשיכו בשירות

ינון אזולאי: אז כדאי רק שתבדקי שהם מסכימים לזה, כי אנחנו בכל מקרה הולכים על זה

שלום דנינו: מה ההבדל בין הוראת מעבר להוראת שעה, כאילו מבחינה חוקית?     

מירי פרנקל-שור: הוראת השעה אומרת הסדר הוא חוקי

מירי פרנקל-שור:  הוראת המעבר אומרת מה יקרה בין עכשיו עד ההסדר יסתיים

יולי יואל אדלשטיין: עד שפג תוקף ההסדר, כן

שלום דנינו: אז  מסתיים אוטומטית

מירי פרנקל-שור: אז מסתיים, כן

יולי יואל אדלשטיין: כן, כן, כן

יולי יואל אדלשטיין:  בקשה, ינון

יולי יואל אדלשטיין:  רצית עוד משהו?     

ינון אזולאי: לא

ינון אזולאי:  תודה

יולי יואל אדלשטיין: טוב, חברים, אז, אם כן, אנחנו להיום נסיים

יולי יואל אדלשטיין:  מחר אנחנו קבענו ב-10:00 את המשך הדיון, כולל ההצבעות, אם אנחנו נהיה ערוכים לכך

יולי יואל אדלשטיין:  אז תודיעו גם בסיעות שלכם

יולי יואל אדלשטיין:       אני מודה מאוד לכל המוזמנים

יולי יואל אדלשטיין:  אני מאוד אשמח אם מחר באמת יהיה - - -     

מירי פרנקל-שור: ניתן להגיש הסתייגויות, מי שרוצה, להוראה כזאת

יולי יואל אדלשטיין: בבקשה? כן, אני יודע ששתי סיעות כבר הגישו

מירי פרנקל-שור: אם מישהו רוצה להגיש הסתייגויות, אז אולי עד היום

אסף פרידמן: היום עד 17:00

מירי פרנקל-שור: בסדר

יולי יואל אדלשטיין: אז היום עד 17:00, כן

יולי יואל אדלשטיין:   מי שמעוניין בהגשת הסתייגויות, זה היום עד 17:00, כן

יולי יואל אדלשטיין:  ישיבה זו נעולה